
УВОД
Менаџмент се може дефинисати као активност којом се врше одређене функције с циљем да се на ефикасан начин обезбеде, распореде и искористе људски напори и физички ресурси у циљу постизања одређеног циља, адаптације на промене или планирања будућности.

Менаџмент ризиком потиче из САД, 50-тих година прошлог века. У том време менаџмент ризиком се заснивао на финансијској заштити путем осигурања. Временом се све више пажње поклањало превентивним мерама и преовладало је мишљење да се дотадашњи агенти требају професионално преоријентисати и постати менаџери ризиком. Као надградња томе, менаџери ризиком убрзо добијају одговорност за успостављање и вођене комплетног менаџмента ризиком у својим компанијама.

Суштински задатак савременог менаџмента своди се на управљање променама, за разлику од традиционалне улоге која је имала задатак регулације и контроле тј. одржавање система у стабилним условима. У многим случајевима приступ менаџменту ризиком заснива се на искуству, праћењу индустријског тренда или “добром осећају“. Многи оправдавају овакав приступ и дефинишу га као успешан. Одлука за поједина стратешка улагања не може се заснивати само на “добром осећају“ већ мора да буде квантификована и да се стално процењује како би била ефикасна у сваком тренутку.

Сви ризици имају директан или индиректан утицај на сигуран менаџмент свим важним процесима компаније. Све велике компаније имају организоване менаџерске тимове који управљају ризиком у: пројектима, улагањима компаније, инфраструктури, здравственој и социјалној политици, кадровској политици, животној средини итд.. Ризик је увек актуелан, променљив, динамичан и утиче да менаџмент ризиком у ствари буде један процес.

Менаџмент ризиком је процес активног доношења одлука којима се избегавају проблеми пре него што они искрсну. Менаџмент ризиком директно побољшава процес доношења одлука нарочито оних који носе велике ризике, омогућавајући менаџерима да разумеју окружење и ризике, заштите себе и компанију и тако достигну постављене циљеве. Предвиђање догађаја који могу да крену наопако постаје свакодневна активност и менаџмент ризиком постаје равноправан процес са осталим процесима у пројектовању, производњи итд.

Управљање или менаџмент ризиком постаје неопходна и објективна претпоставка пословног успеха. Са друге стране управљање ризиком треба да обезбеди континуалну егзистенцију система. Документација проистекла из процеса менаџмента ризиком омогућава процес акредитације и ауторизације процеса менаџмента ризиком.

Менаџмент ризиком не треба везивати само за организације, већ се он односи и на појединачне активности краткорочног или дугорочног карактера.
Мала, средња и велика предузећа изложена су разним природним и другим ризицима и потребно је сагледати која је вероватноћа њиховог настанка, које се мере превенције могу предузети и које све штете, и поред предузетих мера, би могле настати ако се ризик ипак оствари. Ако се прибави више информација о потенцијалним изворима ризика и ако се они стално прате, већа је вероватноћа да ће се на најбољи начин решити проблем утврђивања који ризици могу настати у вези обављања делатности.

Анализа ризика подразумева анализу свих чинилаца који утичу на настанак ризика и величину штетних последица. На настанак ризика може да утиче више чинилаца, као што и на обим и висину штете, која је последица ризика, утиче више фактора. Предузетник има задатак да утврди који су чиниоци више значајни, а који мање и каква је њихова међузависност. Процена ризика подразумева сагледавање могућих последица и трошкове њиховог уклањања. На основу података који се добију проценом ризика утврђује се даље поступање у процесу управљања ризиком. Улагање у превентивне мере је од посебног значаја јер се одлуке доносе на бази процене њихове ефикасности, и са тим у везу исплативости улагања.

1. УПРАВЉАЊЕ РИЗИКОМ ПРЕДУЗЕЋА
1.1. Појам и карактеристике ризика
Ризик представља могућност остварења непредвиђених и нежељених последица. Ризик је присутан у свим врстама предузећа, без обзира на њихову величину. Када менаџмент предузећа жели да инвестира у извесну технологију, он своје одлуке базира на основу анализе прошлости. Међутим, када нова технологија почне с радом, у будућности менаџмент предузећа неће бити сигуран да ли ће њихови потрошачи одлучити да конзумирају одређени производ или да ли ће конкуренти направити сличну инвестицију и достићи повољну тржишну позицију.

Ризик представља изазов и не сме да буде сметња. Преузимање ризика представља начин да се открију сопствене способности предузећа и менаџменту обезбеди већа самоувереност. Ако је менаџмент невољан да преузме ризик, никада неће бити у могућности да искористити своје потенцијале.

Предузетништво захтева културу преузимања ризика, што је веома битно како би се реализовали предузетнички потенцијали. Разматрање ризика је природно интегрални део свих пословних активности, а могућност неуспеха је увек присутна. Са ширењем пословања, проблеми с којима се сусреће менаџмент постају све бројнији и комплекснији. Доношење одлуке о томе да ли изабрати ризичнију или конзервативнију алтернативу зависи од:

· атрактивности сваке појединачне могућности,

· вероватноће успеха или неуспеха коју свака опција наговештава,

· нивоа губитка који је предузеће спремно да поднесе,

· степена до којег напори предузећа могу да минимизирају вероватноћу неуспеха, односно максимизирају вероватноћу успеха.

Култура преузимања ризика не значи да предузетник треба да постане коцкар. Постоји велика разлика измећу непромишљених људи и предузетника. Када говоримо о ризику и управљању ризиком, незаобилазно је и помињање фактора који настају у току пословног процеса и доприносе помињању ризика у току одвијања пословног процеса. Ризик се карактерише са три кључна фактора, а то су:
· ризични догађај,

· вероватноћа догађаја,

· величина улога.

Ризични догађај представља појаву, активност или догађај, који могу оставити негативне последице по пословање предузећа. Вероватноћа ризика представља вероватноћу појављивања одређеног ризика. Величина улога је у ствари величина губитка која може да настане ако дође до ризичног догађаја.
Области менаџмента, психологије и економије, од недавно, обезбеђују увид у многе сложене процесе доношења одлука, водећи појединце да започну нов посао. Кључно питање у овом истраживању је: „Како препознати предузетничке прилике“? Кругер испитује природу предузетничког понашања и когнитивних процеса, повезаних са могућношћу идентификације повољних прилика и доношења одлуке да се започне предузетнички подухват. Он показује да су препознавање прилике и намера која следи те прилике, потребан и довољан услов да се активирају предузетничке активности.

Перцепција прилика је обликована у смислу антиципирања могуће добити и трошкова који и очекивали предузетници. Као одговор на питање зашто су неки људи започели бизнис, а други не, многе литературе о предузетништву се фокусирају на способност појединца да спази могућност која се може искористити и његову спремност да преузме ризик. Shane i Echardt сумирају сва истраживања увођењем везе између појединца и прилике. Конкретно, они разговарају о процесу откривања прилика и објашњавају зашто неки људи имају већу пособност од других, да открију те прилике. Кључна разлика између тих људи подразумева спремност излагања ризику.

Популарно мишљење да је предузетник појединац који спремно прихвата ризик и неизвесност и стиче профит, као награду за сношење ризика и неизвесности, базира се на Knightovom концепту предузећа. Испитујући разлоге настанка и постојања предузећа, Knight је направио разлику између ризика и неизвесности, и указао да профит није последица ризика, већ неизвесности. Ризик постоји када су исходи неизвесни, али када се вероватноћа исхода може предвидети на објективној основи. Неизвесност постоји када вероватноћа исхода не може да се прорачуна на објективној, већ се прорачун вероватноће исхода врши на субјективној основи. Пошто се, у случају ризика, исходи могу предвидети са одређеним степеном вероватноће, тј. на објективној основи, ризик се може осигурати. Пошто се ризик може осигурати, ризик је трошак. Профит, стога, није резултат ризика. Профит настаје као резултат догађаја који се не могу предвидети, тј. догађаја, чији исходи не могу да се прорачунају на објективној основи, а то је неизвесност.

Неизвесност ствара шансу, односно шанса за профитом настаје из неизвесности. Када је шанса предвидљива, онда не постоји прилика за профитом. Предузетник може да буде свако ко је спреман да преузме ризик покретања новог бизниса. Предузетник не може да се осигура од пословног неуспеха, јер се исход пословања не може предвидети. То значи да је предузетник појединац који је довољно одважан и смео да доноси одлуке, чији се ефекти не могу предвидети, у тренутку када се доносе, а награда за то је профит. Сношење ризика и неизвесности је важна карактеристика предузетника. Међутим, истраживачи, до сада, нису посветили потребну пажњу проблематици управљања ризиком малих предузетничких фирми. Због значаја предузетника и предузетништва у данашњим условима, а у циљу минимизирања ризика пословања, потребно је детаљније истражити како предузетници процењују, прихватају и диверсификују ризик. Оперативни ризик настаје услед:

· недовољног разумевања тржишне динамике,

· недостатка предузетничких вештина и знања,

· недовољне приступачности консултантским услугама и информационим системима,

· слабог разумевања припреме бизнис плана.

Недостатак предузетничких вештина и знања. Једна од важних карактеристика транзиционих економија јесте висок ниво наслеђеног образовања из социјалистичке ере, вештина које генеришу претходни систем едукације и тренинга. Ипак, то није добра основа за захтеве које намеће тржишна економија. Проблем укључује неадекватне менаџерске, организационе, планске, маркетинг, рачуноводствене и стручне вештине и знања. Предузетништво је културно страни концепт. Већина малих предузећа су резултат принуђених избора који настају услед великог нивоа незапослености.

Недовољно разумевање тржишне динамике карактерише недостатак информација и знања о пословним могућностима, недостатак способности идентификације и одређења пословних могућности и ризика. Разумевање тржишне динамике је кључ успеха новостворених предузећа. Успех неког оперативног пословања не обезбеђује лични успех предузетника у истој активности.

Недовољна приступачност консултантским услугама и информационим системима подразумева недостатак пословне и технолошке инфраструктуре која ће подржати предузетника. Постоји велики проблем код предузетника, приликом проналажења информација неопходних за идентификацију тржишних могућности.

Слабо разумевање припреме бизнис план. Бизнис план је од фундаменталног значаја за презентацију предузећа у набољем могућем светлу. Он је од есенцијалног значаја за боље разумевање сопственог пословања, презентацију пословања потенцијалним инвеститорима и кредитним институцијама.

Тржишни ризик настаје услед:

· непредвидивих инфлаторних кретања и промена курсне стопе,

· неадекватне инфраструктуре,

· понашања потрошача приликом куповине робе из увоза,

· смањења тржишта услед појаве иностраних конкурената,

· недостатка јефтиних и поузданих приступа кредитима и погрешног избор партнера,

· црне, односно сиве економије.

Непредвидива инфлаторна кретања и промена курсне стопе. То је ризик од губитка који је одређен супротним кретањима у ценама робе или услед промене курсне стопе којим је котирана одређена роба. Инфлаторни ризик представља велики ризик када предузеће послује на начин, да се датум уговора о трансакцији разликује од датума физичке трансакције. Када је стопа инфлације веома велика, цене робе се мењају из дана у дан.

Неадекватна инфраструктура. У земљама у транзицији, већина индустријске инфраструктуре је економски истрошена и недостатак развијених мрежа води ка потешкоћама приликом избора добављача и кашњењу приликом испоруке производа/услуга. Пољопривредни и фабрички производи, на пример, пате од кашњења при испоруци, нагомиланих залиха и лоше манипулације са њима, што проузрокује мањак и редукцију квалитета испоручене робе.

Понашање потрошача приликом куповине робе из увоза. Деценије комерцијалне изолације и искуства иностраних предузећа у ПР-у и маркетинг техникама утичу на понашање потрошача и чине увозну робу веома атрактивном. Ово надаље води ка веома малој тражњи за домаћим производима и услугама.

Смањење тржишта услед појаве иностраних конкурената. Неразвијеност локалне инфраструктуре и застареле пословне технике дају велику предност иностраним предузећима, која долазе са много бољим вештинама и искуствима, чак и у оним случајевима када квалитет робе није на високом нивоу.

Недостатак јефтиних и поузданих приступа кредитима и погрешан избор партнера. Енормне потешкоће, с којима се сусрећу мала и средња предузећа, чине недостатак финансијских средстава, у првом реду иницијалног капитала који се прибавља из иницијалних кредита да би се започело са пословањем. То је један од кључних ризика с којима се једно мало и средње предузеће може суочити. То понекад натера предузетника да уђе у партнерство с погрешном особом. Овај ризик је веома велики у породичним предузећима, када се приликом селекције партнера не користе објективни критеријуми. Ово неодговорно понашање кључних људи у предузећу може донети предузећу стечај.

Црна или сива економија. Обавезе које влада намеће предузетницима, као што су пореске обавезе, здравствено осигурање, заштита животне средине, велики су терет за предузећа, јер повећавају њихове трошкове, а истовремено стављају у много бољи положај појединце који се баве црном економијом (који на пример продају кријумчарену робу).

Кредитни ризик је могуће описати као ризик од неиспуњене обавезе или несолвентности, то јест ризик које уговорене стране не могу у потпуности да покрију уговорима. Много већи ризик у неиспуњењу дефинисаних обавеза постоји на финансијском тржишту него што је то случај на тржишту роба и услуга.
 На међународним тржиштима присутан је такође и ризик трансфера. Ако су прекомерне размене рестриктивно контролисане од централне банке, дешава се да је немогуће обавити наплату. За мала и средња предузећа, у земљама у транзицији, карактеристична је висока халапљивост и изложеност инфлацији. Веома је важно да се изврши прецизна евалуација новчаног тока како би се превентивно деловало и избегла ликвидација, генерисана овом ризичном ситуацијом.

Културни ризик представља ризик од неуспеха, као последицу озбиљних недоследности или несклада између понуде производа транзиционог предузећа и дубоко укорењеног система вредности, обичаја, уверења и ставова у датој земљи, региону или економској заједници.

Економски и политички ризик. Чак и у случајевима када предузећа не могу да управљају овом врстом ризика, морају да дефинишу адекватну стратегију како би га премостила. У ризике овог типа могу се сврстати оскудица извора финансијских средстава и одсуство тржишта капитала, потешкоће привлачења „know-how“ и инвеститора, лоша транспортна и комуникациона инфраструктура, компликована администрација, рецесија, висок раст трошкова производње, итд. Економски и политички ризик детерминишу ризик земље. Ово представља један од индикатора који користе финансијске институције при процени ризика улагања у одређеном региону.

Концепт управљања ризиком омогућава системско стварање реалних оквира за спречавање штета и несрећа, односно за минимизирање ризика. Поменути процес треба да обухвати следеће потпроцесе:

· идентификацију ризика,

· анализу и процену ризика,

· планирање реакције на ризик и
· контролу примењене реакције на ризик.

Први задатак код управљања ризицима је сагледавање свих ризика којима је изложено предузеће. Мала, средња и велика предузећа изложена су разним природним и другим ризицима и потребно је сагледати која је вероватноћа њиховог настанка, које се мере превенције могу предузети и које све штете, и поред предузетих мера, би могле настати ако се ризик ипак оствари. Ако се прибави више информација о потенцијалним изворима ризика и ако се они стално прате, већа је вероватноћа да ће се на најбољи начин решити проблем утврђивања који ризици могу настати у вези обављања делатности.

Анализа ризика подразумева анализу свих чинилаца који утичу на настанак ризика и величину штетних последица. На настанак ризика може да утиче више чинилаца, као што и на обим и висину штете, која је последица ризика, утиче више фактора. Предузетник има задатак да утврди који су чиниоци више значајни, а који мање и каква је њихова међузависност. Процена ризика подразумева сагледавање могућих последица и трошкове њиховог уклањања. На основу података који се добију проценом ризика утврђује се даље поступање у процесу управљања ризиком. Улагање у превентивне мере је од посебног значаја јер се одлуке доносе на бази процене њихове ефикасности, и са тим у везу исплативости улагања.

После идентификације, анализе и процене ризика спроводе се активности поступања са ризиком. Постоје различити начини поступања са ризиком:

Избегавање ризика. Користи се када постоји сазнање о ризику и његовом интензитету и процена да активности на његовом избегавању неће представљати несразмерно велики трошак. Избегавање значи да се извори ризика уклоне или да се не активирају. Предност ове методе је у вероватноћи да ризик неће настати уколико се његов извор никада не активира. Метод има ограничења јер се сви ризици не могу избећи (нпр. ризик тероризма, поплаве која је природни догађај, или олује, па и грађанске одговорности из употребе опасних ствари).

Смањење или ублажавање ризика. Циљ овог метода је предузимање мера за смањење ризика путем смањења вероватноће његовог настанка и смањења штетних последица (учесталости штета и њиховог интензитета). Радње које предузеће предузима ради смањивања односно ублажавања ризика заправо су контролне активности. Сврха ублажавања ризика је наставак обављања активности у којој се јавља ризик, уз истовремену контролу, ради задржавања ризика на прихватљивом нивоу. Осим сагледавања најбољих одговора на ризике, потребно је размотрити и то јављају ли се случајеви, који нуде позитивне прилике, а да истовремено не стварају претње. Мере које могу утицати на смањење вероватноће настанка ризика су различите, зависно од тога о каквим се ризицима ради.

Прихватање ризика. Један од одговора на ризике може бити прихватање ризика без предузимања додатних радњи. Чак ако се ризик и не може прихватити, може се догодити да могућности за предузимање одређених мера у вези с неким ризицима могу бити ограничене или трошкови предузимања радњи могу бити несразмерни у односу на могуће користи. У таквим случајевима одговор може бити прихватање постојећег нивоа ризика и припрема планова поступања за решавање проблема који ће се појавити у случају остварења ризика.

Преношење ризика. Најбољи одговор на неке ризике може бити њихово преношење на трећу страну или дељење ризика са трећом страном. Ова опција је посебно добра за ублажавање финансијских ризика или ризика по имовину. Типичан пример преноса ризика јесте коришћење осигуравајућег друштва коме се плаћа преузимање ризика. Међутим, у случају када обављање одређених услуга поверимо екстерној организацији (outsourcing) треба нагласити да, иако је управљање ризиком пренето, одговорност за ризик и даље постоји. Такве се радње уговарају зато што унутар одређеног предузећа не постоје потребна средства, вештине и стручност за управљање ризиком, односно неко је други способнији за делотворније управљање тим ризиком. Осигурање доприноси не само преношењу ризика на другог, већ и његовој бољој контроли путем предвиђања, на основу коришћења статистичких података о кретању ризика којима располажу осигуравачи. Који ће се ризици осигурати, тј пренети на осигуравача зависи од пословне политике привредног субјекта.

Избор оптималног модела контроле ризика за сваку посматрану процену ризика појединачно се добија комбиновањем расположивих метода ризика. Програм контроле ризика је документ којим субјект који је изложен ризику утврђује активности, ресурсе, рокове и носиоце контроле ризика. Субјекат који је изложен ризику мора обезбедити стално праћење и контролу ефикасности изабраног модела контроле ризика. Изабрани модел контроле ризика се стално мора надограђивати и кориговати када стање ризика то захтева.

1.2. Утицај ризика на пословање предузећа
Модерна финансијска теорија у облику модела одређивања капиталних инвестиција предлаже да је вредност фирме једнака преношеној номиналној вредности (тренутној вредности) прилива прихода које ће остварити својим власницима. Према том моделу префињени инвеститори ће захтевати више (веће стопе при враћању, повећаће есконтну стопу по пројекцији прилива новца) за акције које носе већи степен ризика.

Даље, расправљено је, стручни инвеститори не разматрају различите ризике, и стога такви ризици се не одражавају на стопе основног капитала при повратку средстава од деоница. Зато што инвеститори уносе разноликости у њихове фондове средстава, захтевајући премију за случај ризика само за суочавање са систематским (непожељним) ризиком. Другим речима систематичан или тржишни ризици су прецењени док различити ризици нису. Стога је разматрано смањење ризика на нивоу корпорација које се разликују по нивоу портфеље не доприноси деоничару.

У теорији, деоничари се могу суочавати са потпуним ризиком у мери са којом се суочавају са шпекулативним ризиком, кроз уношење разноликости (промена). Према теорији куповином осигурања од корпорације умањује се повратак деоничарима више него за умањење ризика. Зато што су трошкови на дуже стазе су увек виши од суме која се исплати у губицима. Повратак инвестиција деоничарима ће бити виши у разноликим портфељима деоница и ако је осигурање купљено. Неке корпорације могу претрпети катастрофалне губитке и неуспехе, али обухватан повратак инвеститорима биће већи без осигурања него са њим.

Као што је случај у многим теоријама, ова теорија има у виду ужи сет услова и игнорише (занемарује) неке друге врло важне одлике, карактеристике. Прво разнолика стратегија је битна само за оне организације чије власништво је исплатива и која може бити урачуната у разнолике структуре. Пажљиво одржавање организације и друге пословне целине у којима је вредност пословања уједно и мерило главног дела богатства власника, нису осетљиве на разноликост (промене).

Општији разлог против промене стратегије према потпуном ризику, може бити створен из саме финансијске теорије. Неки финансијски теоретичари су расправљали да и ако тотални ризик не мора да утиче на жељену рату повратка средстава на деонице, велики број разноликих ризика да, уколико се не управља њима на прави начин, могу значајно да смање вредност фирме. Присталице ове тезе заговарају ту теорију, док различити ризици не морају да утичу на есконтне стопе инвеститора (именилац у моделу номиналног прилива новца), може значајно да умањи очекивани прилив новца (бројилац).

Утицај ризика на фирмин пројектовани прилив новца се распршује због ефекта ризика на основу различитих мишљења у управљачком делу фирми, главним ризицима са којима се свака фирма мора изборити.

Висок степен ризика ће утицати на потрошаче, залихе и радну снагу. Потрошачи постају неради да сарађују са пословним фирмама када опазе да је код њих прекомеран ризик и да се могу суочити са финансијском опасношћу у будућности.

Прво постоји зебња да ће фирма у финансијском поремећају пружити нижи квалитет услуга. Такође и брига да фирма неће настојати да обезбеди сервис на производе које продаје. Потрошачи ће се вероватно одлучити за мање рискантне фирме као нај поузданији извор производа. Исти утицај може погодити и добављаче.

Што су већи ризици за фирму, мање је вероватно да ће добављачи понудити повлашћене услове набавке. Иако је ово најочигледније код давалаца кредита, то је фактор иза друге врсте добављача. На крају, радници фирме су такође погођени прекомерним ризиком због блиске везе између ризика организације и њихових личних ризика.

Рискантније фирме ће морати да плаћају више своје раднике него друге фирме да би их подстакли да испуњавају своје обавезе према организацијама. Што су већи ризици са којима се организација сусреће, већи су изгледи да ће радници тражити веће плате или напустити фирму. Чист ефекат ових утицаја на фирму са високим ризиком било би повећање трошкова производње, према томе фирма би пласирала производе на конкурентски неповољном положају на тржишту и повећала би се могућност крајњег неуспеха. Како висок ризик може да повећа трошкове фирми, смањиће прилив новца и може на крају да повећа вероватноћу банкротирања. Овај сложени ефекат, у коме потпуни ризик повећава тржишне ризике, предлагајући да осигуравајуће компаније имају упоредиву предност у суочавању са потпуним ризиком.

Насупрот тврдњи да ће повратак инвестиција бити виши од деоница код фирми чији се власници одреде против осигурања инвестиција него фирми код којих се донесе одлука о осигурању инвестиција, супротан ефекат би могао бити тачан. Неуспех у управљању ризика фирми може да има опасан ефекат на зараде корпорација и изгледе за преживљавање.

1.3. Приступи управљању ризиком у предузећу
У дефиницији ризика изрази: могуће варијанте акције (алтернативе) и могуће (несигурно) остварење, указују на неизвесност. О ризику се може говорити само у контексту једне конкретне алтернативе. Ризик не значи неки сигурно наступајући негативан ефекат, он је негативно процењена последица чије је остварење неизвесно.

Анализа ризика је веома тешка, чине је тешким следећих пет фактора:

· неизвесност везана за дефинисање проблема,

· потешкоће које се јављају приликом вредновања чињеница,

· сложеност откривања релевантних вредности,

· непредвидивост понашања учесника у процесу, и
· неједнозначност вредновања процеса.

Решавање проблема је могуће само онда ако је проблем дефинисан. Овај процес садржи и одлуку о томе да ли треба одлучивати. Након тога треба дефинисати и алтернативе, као и које последице треба узети у обзир. Одлуке пре одлучивања утичу на избор у великој мери. У одлукама са ризиком постоји велики проценат неизвесности.

Неопходно је познавати веродостојност података. Велики проблем представља и третирање малих вероватноћа. Најкомпликованији случај представља када о вероватноћи настанка ситуације знамо само да је веома мала. Постоје и такви случајеви где се вероватноће на основу релативне учесталости не могу проценити јер нам не стоје на располагању подаци из прошлости, или уопште нема података пошто је реч о потпуно новој технологији. Ако нема података, постоји могућност моделирања ризичне ситуације, ради црпљења информација. Модели само приближно могу обухватити људске грешке.

У анализи ризичних ситуација и одлучивања у њима, треба рачунати са проблематиком лабилних принципа вредновања код доносилаца одлука, са којима се лако може манипулисати. Принципи се могу мењати у времену.

Понашање људи је крајње контрадикторно. Некад су осетљиви и рационални, док су други пут у истој ситуацији доношења одлуке неодговорни и ирационални. Доносиоци одлуке на разне начине могу имати монопол над одлукама које су ризичне.

Вредновање квалитета одлучивања у условима ризика мора да узме у обзир начин на који се третирају необичне, несвакидашње ситуације.

Код доношења одлуке циљ је изабрати најбољу алтернативу, односно највише прихватљиву за доносиоца одлуке. Избор алтернативе не знаци и то да ће се на тај начин апсолутно прихватити и ризик који иде уз њу. Доносилац одлуке кад одлучује онда не бира један од могућих ризика, него бира једну од могућих алтернатива, али избор једне алтернативе уједно знаци и прихватање ризика одређеног нивоа, узимајући у обзир остале последице (меду којима налазимо и позитивне, које пружају одређене предности, и негативне које имају одређене недостатке). Код доношења одлуке узимају се у обзир и предности и недостаци, а да при томе код изабране алтернативе ризик не мора да буде најмањи. Напротив, може се изабрати и алтернатива са највећим ризиком, ако избором те алтернативе могуће предности пружају одговарајућу компензацију. Код избора алтернативе узимају се у обзир све позитивне и негативне последице.

Избор најповољније алтернативе је веома сложен проблем. Избор алтернативе зависи:

· од могућих алтернатива,

· од последица,

· од вредности,

· од чињеница узетих у обзир за време доношења одлуке,

· од примењених метода.

У различитим ситуацијама могу бити релевантне различите изборне могућности, различите информације.
 Временом може да се промени оцена неке алтернативе: може да се испостави да су претходне анализе биле погрешне, могу да се појаве неке нове вредности. Оцена  неке алтернативе, у истом моменту и под сличним околностима може да буде различита код различитих доносилаца одлуке, који имају различите основе за вредновање, имају различите циљеве, односно на различите начине оцењују исте верзије. То би значило да је прихватљивост одлуке такође недефинисана.

Крајњу одлуку увек треба да донесе особа која је упозната са проблемом, и на основу донесене одлуке да предузме одређене кораке. Саветник учествује у одговорности у оној мери, колико је био способан да одреди детаљну и јасну, тачну слику о последицама појединих алтернативних мера које су предузете. Он одговара не за исправност одлуке, него за тачност предвиђених последица које се јављају код одређених алтернатива. Методичко решавање проблема омогућује да се одлука вреднује пре фазе остваривања (тест), тако да је ризик грешке унапред познат. При оваквом начину решавања проблема у дужем временском периоду, може се рачунати са унапред одређеном вероватноћом грешке. За доносиоца одлуке је, међутим, сваки предлог, предложен од стране саветника, једнако неизвестан.
Различити приступи постоје у управљају ризиком. Ту су и други модели у понуди, као на пример модел професионалне консултације, као и они који су развијени од стране разних организација за њихову интерну употребу. Међутим, главни принципи у основи свих приступа (или модела) су практично исти. Главни модели укључују: CОSО-ов ERM оквир, Институт стандарда за управљање ризицима, Аустралија / Нови Зеланд стандард АС / НЗС 4360:2004 и CIMA циклус за управљање.
1.3.1. CОSО модел
Године 2003, Комитет који спонзорише све привредне организације је објавио Enterprise Risk Management Framevork, односно Оквир за управљање ризиком у предузећима. Оквир описује принципе и критичне компоненте једног ефективног процеса управљања ризиком, показујући начин на који би сви важни ризици били идентификовани, превазиђени, решени и под контролом. Овај оквир такође пружа заједнички језик за управљање ризицима. Управљање ризиком предузећа је дефинисано као процес који врши одбор директора, менаџмента и другог особља, примењује се у окружењу и део је стратегије целог предузећа, тако да идентификује потенцијалне догађаје који могу утицати на пословање предузећа.
У Cоsо моделу, управљање ризиком предузећа обухвата:

· Усклађивање апетита ризика са стратегијом предузећа;
· Јачање ризика доношењем одговорних одлука (нпр. да ли је потребно избегавање, смањење, дељење или прихватање ризика);
· Смањење оперативних изненађења и губитака;
· Идентификовање међусобно повезаних утицаја спољних и ризика унутар предузећа и интегрисани одговор на те ризике;
· Побољшање распоређивања капитала предузећа, а све у складу са стратегијом управљања ризиком.
Оквир за управљање ризиком предузећа настоји да постигне четири категорије организационих циљева:
· Стратешки: високи циљеви који су усклађени са мисијом организације;
· Операције: ефикасно и ефективно коришћење ресурса;
· Поузданост финансијског извештавања и
· Поштовање закона и прописа.
Ове категорије могу бити одговорност различитих менаџера који решавају проблеме према потребама организације. Coso оквир за управљање ризиком предузећа представља модел који се састоји од осам међусобно повезаних компоненти:
· Интерна средина: тон организације, која поставља основе на који начин се ризик посматра, укључујући филозофију управљања ризиком и апетит за преузимање ризика.
· Циљеви организације: процес подразумева постављање циљева који су усаглашени са мисијом организације и који треба да буду у складу са њеним апетитом за преузимање ризиком.
· Идентификација догађаја: интерни и екстерни догађаји који утичу на постизање циљева који морају бити идентификовани, правећи разлику између ризика и могућности.
· Процена ризика: ризици су анализирани, с обзиром на вероватноћу и утицај, као основа за утврђивање колико треба да се управља, и на унутрашњем и на спољном плану.
· Одговор на ризик: Управљање подразумева доношење одлуке да ли да се избегне, прихвати, смањи или дели ризик, развијајући низ акција које би се ускладиле са својим апетитом за преузимање ризика.
· Контролне активности: политике и процедуре помажу да се одговори предузећа на ризик ефикасно спроводе.
· Информације и комуникације: идентификоване релевантне информације и саопштене што омогућава људима да извршавају своје обавезе.
Праћење: управљање ризиком предузећа пратити преко текућих активности управљања и одвојене процене и модификовати где је то потребно. Оквир је подржан од стране технике апликационог документа који садржи детаљна упутства за имплементацију.

1.3.2. Институт за управљање ризицима
Институт за управљање ризиком – IRM стандард је развијен у Великој Британији заједничким напорима IRM, Асоцијацијом за осигурање и Менаџмент ризика (AIRMIC), Националним форумом за управљање ризицима у јавном сектору. Стандард је усвојен од стране Федерације европских удружења за управљање ризиком (FERMA). 
У IRM процесу управљања ризиком, процена ризика обухвата анализу ризика и процену ризика. Анализа ризика се одвија кроз процесе идентификације, описа и процене ризика. Сврха процене ризика је да предузме неопходне кораке за процену ризика. Процена ризика се користи да би се донела одлука о значају потенцијалних ризика за организацију и да ли сваки специфични ризик треба прихватити и третирати. Процена ризика се одвија према различитим критеријумима, укључујући трошкове и користи, правне услове, као и шире друштвене и еколошке факторе. Лечење (такође се зове ризик одговор) је процес одабира и имплементације мера за модификовање ризика. Ово може да укључује контролу ризика / ублажавање ризика,избегавање, пренос ризика, ризик финансирања (нпр. хеџинга, осигурање), итд. 
Ризик извештавање се бави редовним извештајима одбора у циљу да се заинтересованим странама постављајући организације политике у односу на ризик и омогућавају праћење ефикасности тих политика.

1.3.3. Аустралија / Нови Зеланд стандард АС / НЗС 4360:2004
АС / НЗС 4360 Стандард (Аустралија, 2004) први пут је објављена 1995, а ревидиран у 1999. и поново у 2004. години. Стандарди пружају генерички водич за управљање ризиком који се може применити на широк спектар активности у јавном, приватном или ортачком предузећу. Стандард наводи елементе процеса управљања ризицима, али је генерички и независно од било које специфичне индустрије или привредног сектора. Стандард има додатак, назван Handbook, HB 436 Risk Management Guidelines- Companion to AS / NZS 4360. Два документа имају за циљ да се заједно користе, са Приручник пружа значајну коментаре, савете и примере о имплементацију стандарда. Процес управљања ризиком за AS / NZS 4360 се састоји из пет корака:

1. Успоставити циљеве и контекст за управљање ризицима;
2. Идентификовати ризике;
3. Анализирати ризике у погледу вероватноће и последица и проценити ниво ризика;
4. Оценити и рангирати те ризике;
5. Приуштити ризике кроз избор најпогоднијих опција.
Комуникација и праћење и преглед тока су процеси у AS / NZS 4360 и они су у међуодносима са свих пет корака.

1.3.4. CIMA циклус за управљање ризиком 
Chartered Institute of Management рачуновођа (CIMA) посебно интересовање има за улогу да финансијски менаџери играју одлучујућу углогу у управљању ризицима. Циклус почиње са идентификацијом ризика, процене размере ризика, развој стратегија као одговор на ризик, спровођење стратегије (која подразумева додељивање одговорности), спровођење и праћење, контрола и преглед ефикасности процеса. У центру круга је пружање информација за доношење одлука.
1.4. Користи од управљања ризиком
Успешно управљање ризицима је у потпуности везано за баланс. У првом реду је потребно обезбедити баланс између ризика и награде. Пословни лидери су предузимачи ризика јер су и стављени на лидерску позицију због њихових успеха у прошлости. Вођење успешног пословања се углавном своди на тражење правих пословних могућности полазећи од финансијских и управљачких капацитета датог предузећа.

Управљање ризицима би, исто тако, требало да обезбеди равнотежу између вештине и науке. Чињеница је да се значајна пажња посвећује предностима квантитативног приступа управљању ризицима. Међутим, треба имати у виду да квантитативни модели веома тешко могу предвидети сценарио који укључује непредвиђен след догађаја што може резултирати финансијским крахом. Стога треба имати у виду да је управљање ризицима вештина која се заснива на искуствима и оценама менаџмента.

Равнотежа између процеса и људи је најбитнија ствар коју управљање ризицима треба да обезбеди. Профил ризика одређеног предузећа зависи од одлука и поступака људи који су у њему запослени. Потребно је осигурати да прави људи буду на правим местима те да су мотивисани правом организационом културом и подстицајима. Дакле, може се закључити да се управљање ризицима увек своди на људе јер људи осмишљавају, спроводе и разарају процесе.

Ризици су по својој природи, динамични, флуидни и међузависни те их је због тога немогуће разбити на посебне делове и њима независно управљати. У савременим условима пословања предузећима је потребан целовит приступ управљања ризицима за разлику од онога који је преовладавао у прошлости. У прошлости су тржишни, кредитни и оперативни ризик третирани посебно и њима су се бавили различити појединци у оквиру одређеног предузећа. Такав фрагментисан приступ не може да функционише у савременим условима пословања где постоји потреба за целовитим оквиром за управљање укупним пословним ризицима који би омогућио опстанак али и раст предузећа на дуги рок.

Основна претпоставка управљања ризицима предузећа је да свака организација постоји како би обезбедила вредност за своје стејкхолдере. Исто тако, све организације се суочавају са неизвесностима а задатак менаџмента је да одреди колико је неизвесности предузеће спремно да прихвати док настоји да увећа вредност за стејкхолдере.

Управљање ризицима предузећа би требало да обезбеди већу способност да се:

· ускладе стратегија и склоност ка ризицима,
· повеже раст, ризик и принос,
· повећа број одлука као одговор на ризике,
· минимизирају изненађења и губици у пословању,
· управља ризицима широм предузећа (кроз све делове организације),
· обезбеде целовити одговори на вишеструке ризике,
· искористе могућности,
· рационално користи капитал.
Треба имати у виду да управљање ризицима није само по себи циљ већ је пре свега средство за остваривање циљева. Оно не делује самостално и независно од осталих процеса већ омогућава одвијање процеса управљања уопште. Управљање ризицима предузећа је уско везано за процес корпоративног управљања тако што одбору директора (управи) обезбеђује информације о најзначајнијим ризицима и о томе како се њима управља. Осим тога, овај приступ управљања ризицима помаже организацијама да обезбеде усклађеност са законима и прописима, избегну губитак репутације и остала негативна изненађења.

2. КЛАСИФИКАЦИЈА РИЗИКА У ПРЕДУЗЕЋИМА
Класификација ризика је јако сложена и у зависности од појединих категорија разликујемо поједине врсте ризика. Уобичајено, под ризиком се подразумева свака ситуација, односно стање конкретног система,која, са одређеном вероватноћом може да изазове непреферентну промену квалитета, односно губитак система. За спецификацију и поделу ризика постоје бројни критеријуми. Имајући у виду брзину промене стања система постоје:

· Кумулативни ризици, који се карактеришу спорим развојем, спорим деградационим процесима и постепеном променом понашања система;

· Удесни ризици, који се карактеришу великом брзином развоја, брзим дерегулационим процесима, великом брзином промене параметара и скоковитим променама излазних карактеристика система.

Независно од врсте и величине, организације се суочавају са ризицима који могу утицати на  остваривање њихових, како визија и мисија, тако и оперативних циљева. Ови циљеви се могу односити на разне организацијске активности, од стратешких иницијатива, до операција, процеса и пројеката и могу се огледати у друштвеним, заштитним, безбедносним и исходима који се односе на окружење, затим у виду комерцијалних, финансијских и економских мера, друштвеним, културним, политичким, као и утицајима на репутацију организације.

Све активности организације укључују ризике којима се мора управљати. Да ли организација врши и примењује процену ризика и резултате процене уграђује у одлуке о врсти и начину извршења приватног обезбеђења говори о професионалности приступа проблему заштите лица, имовине и пословања. Процес процене ризика доприноси ефективности одлучивања тиме што узима у обзир неизвесност и могућност појаве будућих, намераваних или ненамераваних, догађаја и околности и њихових утицаја на прихваћене визију, мисију и циљеве.

Постоји неколико врста ризика са којима се пословне организације суочавају: тржишни ризик, кредитни ризик, ризик ликвидности, оперативни ризик, правни и регулаторни ризик, пословни ризик, стратегијски ризик и ризик угледа.

Зависно од тога да ли се ризици односе на предузеће у целини, или само на неко његово пословно подручје делимо их на опште и посебне ризике. Према томе по општем значају ризике можемо поделити на три категорије. У прву категорију спадају  ризици „више силе” где спадају све природне катастрофе које имају утицаја на организацију. Последице догађаја које сврставамо у групу „ризика више силе” (потреси, поплаве, пожари…) могу бити у распону од потпуно безначајних до оних потпуно погубних. У другу категорију Keitsch сврстава политичке и економске ризике, које једноставно дефинише као промене у политичком и економском окружењу организације. Трећа категорија ризика састављена је од свих ризика који настају у самој организацији, и на које организација има највише утицаја. Заједничким именом називамо их пословним ризицима, а делимо их на организацијске ризике, ризике пословања и финансијске ризике.

На основу сигурности, ризике делимо на сигурне и неосигурне. Сигурни ризици су они за које постоје техничке основе за утврђивање њихове величине, а тиме и могућности покрића.

2.1. Модел поједностављене класификације ризика
Ризик је саставни део живота људи. Свуда где постоји људска активност везана за кретање, производе, технологије, машине, објекте или инвестирање присутан је и ризик. Под ризиком се подразумева таква ситуација у будућности код које постоји више алтернативних решења са одређеном вероватноћом реализације односно у датој ситуацији постоји неизвесност у погледу исхода и вероватноће да исход буде неповољан (изложеност губитку).

Постоје различите дефиниције ризика, међутим заједнички елементи свих дефиниција ризика су: неодређеност исхода и губитак као један од могућих исхода. Ризик је стање у којем постоји могућност негативног одступања од пожељног исхода који очекујемо или коме се надамо. Стога можемо рећи да би ризик постојао у финансијском пословању мора да: буде могућ, изазива економску штету, буде неизвестан и буде случајан.

Ризик се може класификовати на различите начине, најчешћа подела је на:

1. Финансијски и нефинансијски ризик – финансијски ризик обухвата ситуације у којима постоји неизвесност финансијског (новчаног губитка), док у случају нефинансијског ризика нема никаквих финансијских последица.

2. Динамички и статички ризик – динамички ризик је онај који настаје због промена у економији (промене у нивоу цена, укусу потрошача, прихода и расхода и технологије). Током дужег временског периода иде у корист друштва. Статички ризик обухвата губитке који би настали чак и када не би било промена у економији – опасности из природе и непоштење појединца (није извор добробити за друштво; одређени степен правилности појављивања статичког ризика током времена се може уочити).

3. Фундаментални и посебни ризик – који се заснива на последици и пореклу губитка. Фундаментални ризик обухвата губитке који су по пореклу и последици безлични (економске, друштвене, политичке и природне појаве), и погађа велике сегменте чак и целокупну популацију. Посебни ризик обухвата губитке који настају услед појединачних догађаја и које појединци више уочавају него цела група (одговорност појединца).
4. Чисти и шпекулативни ризик – шпекулативни ризик је ситуација где постоји могућност губитка, али исто тако и могућност добитка. Чисти ризик је ситуација која обухвата само могућност губитка или никакав губитак. У категорију чистих ризика спада:

Лични ризик – могућност губитка прихода или имовине који настају као резултат губитка способности да се приход заради. Могућност зараде изложена је следећим опасностима: превремена смрт, зависност услед старости, болест или неспособност, и незапосленост.

Имовински ризик – свако ко поседује имовину суочен је са имовинским ризиком, пошто се поседи могу уништити или украсти. Постоје два типа губитка: директни и индиректни односно губитак имовине и губитак прихода због немогућности употребе имовине.

Ризик од одговорности – је намерна или ненамерна повреда других особа или штета нанета њиховој имовини.

Ризик због грешака других - када друго лице преузме обавезу да за некога изврши услугу, оно преузима обавезу за коју се ви надате да ће бити извршена. Када наведено лице не изврши преузету обавезу што има за последицу финансијски губитак у том случају ризик постоји (нпр. пропуст извођача радова да изгради грађевински објекат према плановима, заборавност дужника да изврши плаћање према договору, итд.).

2.2. Пословни ризик
Пословни ризик (енгл. business risk) је ризик остваривања бруто финансијског резултата предузећа. Огледа се у опасности да се разним пословним активностима не оствари очекивано и жељено, те вероватности да наступи нешто непредвиђено што негативно утиче на пословање. То нешто може бити узроковано непредвидивим и непоновљивим догађајем, могућношћу кадровског промашаја, погрешне одлуке и слично. Узроци непоновљивих или непредвидивих непожељних догађаја могу бити у раду и пословању предузећа, последица претходних и садашњих одлука или њихове лоше процене или негативних утицаја спољашњих чинилаца, њихове непредвидивости или лоших процена о њиховом значењу. Пословни ризик састоји се из бројних делимичних ризика - унутрашњих и спољних.

Унутрашњи пословни ризик обухвата:
1. Ризик организације предузећа
· ризик квалитета организације
· ризик еластичности предузећа
· ризик једностраности организације
· ризик непостојаности организације
2. Ризик структуре имовине предузећа
· квантитативни ризик
· ризик рентабилности
· ризик ликвидности
· ризик превеликих или премалих залиха
· ризик прекида производње
· вредносни ризици
· ризик нестабилности
· ризик финансијских средстава
· ризик структуре средстава
· ризик структуре финансијске имовине
· ризик једностраности
· ризик рентабилности
3. Ризик кадрова

· квалитативни кадровски ризик
· квантитативни кадровски ризик
· ризик једностране структуре
· ризик у управљању кадровима
4. Робни ризик
· ризик пада цена
· ризик промене укуса потрошача
· ризик техничког застаревања
· ризик појаве конкуренције
· ризик сезонског карактера робе
5. Ризик употребе ресурса 

6. Ризик улагања капитала
7. Ризик успешности
8. Ризик иновација
Спољни пословни ризици обухватају:
1. Привредни ризик 

2. Тржишни ризици
· апсолутни тржишни ризик
· релативни тржишни ризик
· просторни тржишни ризик
· временски тржишни ризик
· квантитативни тржишни ризик
· квалитативни ризик
3. Ризик спровођења купопродајног уговора
· ризик испуњења обавеза продаваца
· ризик испуњења уговора од стране купца
4. Превозни ризици
· основни превозни ризици
· допунски превозни ризици
· манипулативни ризик
5. Извозни ризици
· валутни ризик
· курсни ризик
· ризик конверзије
· ризик трансфера
· ризик супституције
· ризик међународног транспорта
6. Политички ризици
7. Политички ризик земље
Унутрашњи пословни ризици проистичу из опасности унутар самог предузећа у процесу рада, пословања и развоја, те вођења и управљања предузећем, у непредвидивим или занемареним могућностима догађаја.
 Најчешће се појављује у вези са организацијом предузећа, структуром средстава и привредника, производњом роба – употребних вредности за другога, те у вези с манипулисањем робама.

1. Ризик организације предузећа је посебан ризик који се састоји у опасности да организација не одговара условима и потребама одговарајућег предузећа. Тај ризик зависи од величине предузећа, као и од међусобне усклађености појединих делова и функција предузећа и потребне интензивности рада. Овај ризик може наступити у различитим појавним облицима.

2. Ризик структуре имовине предузећа представља део пословног ризика предузећа. Он произлази из анализе пословања и самог биланса предузећа. Он се најчешће приказује кроз квантитативни и квалитативни ризик. Квантитативни ризик настаје због неусклађености уложене имовине у односу на захтеве производње и пословања. То изазива и друге ризике као што су ризик рентабилности, ликвидности, превеликих или премалих залиха и др.

3. Ризик кадрова се огледа у опасности да ће предузеће бити оштећено због неодговарајуће структуре запослених, њихове стручне неспособности или умањене способности или немотивисаности за рад због лоше стимулације и сл.

4. Робни ризик огледа се у одређивању количине, квалитету и вредновања робе.

5. Ризик употребе ресурса произлази из опасности да поједини ресурси нису довољно искоришћени, да су неправилно коришћени супротно техничким правилима или да поједини међусобно повезани и комплементарни ресурси нису довољно квантитативно- квалитативно усклађени.

6. Ризик улагања капитала везан је за свако улагање у привреду.

7. Ризик успешности је везан за профитабилност и представља опасност да се из било којег разлога не оствари очекивана стопа повраћаја на уложени капитал.

8. Ризик иновација произлази из несигурности, односно, опасности да иновација неће бити прихватљива или да се њеном применом не оствари очекивани резултат. Иновативна активност је једна од најризичнијих активности, посебно ако се темељи на науци, тј. ако је реч о епохалној или револуционарној иновацији и ако се догађа у технологији.

Спољни пословно-развојни ризици су они ризици који имају извориште изван предузећа, односно из окружења. Могу знатно утицати на пословни живот и успешност пословања и развоја предузећа. Међу спољним пословним ризицима истичу се:

· привредни ризик, 
· тржишни ризици, 
· ризик спровођења купопродајног уговора,
· превозник ризици, 
· извозни ризици, 
· политички ризици и 
· политички ризик земље.

1. Привредни ризик означава опасност од немогућности наплате продате робе. То се може односити на робу продату домаћим купцима, али и робу продату у иностранство па се у том смислу може сматрати и извозним ризиком. Може се догодити да предузеће почне производити робу, а купац одустане од уговора.

2. Тржишни ризици произлазе из различитих страна функције трговине. Могу бити апсолутни и релативни, просторни и временски, квантитативни и квалитативни. Тако се апсолутни тржишни ризик догађа онда када на неком тржишту у одређено време неку робу није могуће набавити или продати, док се релативни тржишни ризик догађа онда када се трговачка функција не може обављати према предвиђањима. Просторни тржишни ризик произлази из опасности од промашаја у избору најповољнијег набавног и/или продајног тржишта, док временски тржишни ризик представља опасност временског промашаја најповољнијег тренутка за набавку или продају.

3. Ризик извршења купопродајног уговора односи се на опасност од неиспуњења обвеза уговорених странака, што може нанети штету продавцу али и купцу. Ризик неиспуњења обвеза продавца често се сматра ризиком неиспуњавања уговора. Може се огледати у куповини, али и наплати. Ризик испуњења уговора купца назива се финансијским ризиком јер се односи на обавезу купца да плати робу.

4. Превозни ризици представљају опасност везану за обављање превоза роба, а најчешће и превозног средства. Превозни ризици деле се на две групе: основни превозни ризици и допунски превозни ризици. Основни превозни ризици везани су за обављање превоза, док су допунски превозни ризици везани за робу.

5. Извозни ризици чине непредвидив, непоновљив јединствени неочекивани догађај чија је последица штета или губитак који погађа само једно предузеће. Због тога је извозни ризик непреносив ризик, па га извозник мора сам сносити. Зависно од узрока који су изазвали извозни ризик, они се могу појавити као привредни, политичко-социјални, валутни, курсни, ризик конверзије, ризик трансфера и сл.

6. Политички ризици настају активношћу државних органа или због неких ванредних догађаја у земљи. Могу настати у вези с превозом, штрајком, радничким немирима или тероризмом. Највећи број ризика из ове групе не може бити осигуран, осим ако неки од њих не преузме држава, нпр. покриће извозних ризика.

7. Политички ризик земље односи се углавном на ризик извоза робе или капитала у неку земљу, а састоји се у опасности да извозник неће моћи наплатити извоз или на други начин доћи до новца. Како би задовољио циљ постизања ефикаснијег учинка оцене изложености ризику, ризик менаџер мора извршити одређену категоризацију изложености. У овом случају полазимо од следећа категоризације изложености ризику:

· изложеност физичких (материјалних) средстава, 

· изложеност финансијских средстава, 

· изложеност људских ресурса, 

· изложеност интелектуалне активе, 

· изложеност сопственог капитала, 

· изложеност обавезама и 

· изложеност интелектуалног капитала. 

Посебну пажњу обратићемо на следеће врсте изложености пословном ризику: изложеност физичких средстава, финансијских средстава, људских ресурса и обавеза.
Имовину предузећа сачињавају сва расположива и ангажована средства, по појавним облицима и функционалној намени, с једне стране, као и сви извори средстава који указују на порекло средстава с друге стране. Имовина предузећа може се класификовати по критеријумима као што су: појавни облик, намена, комбиновано, гледиште степена расположивости. Према појавном облику разликујемо средства у облику ствари, права и новца.
 Узроци губитка физичких средстава могу бити: физичке, друштвене или економске нарави. У узроке губитка физичке нарави укључујемо природне силе као што су: пожар, олује, експлозије и сл. Крађа, вандализам и занемаривање представљају примере узрока које долазе из друштвеног окружења а појединачне су природе. За групна деловања су везани штрајкови или немири. Економске опасности или узроци се јављају услед деловања спољних и унутрашњих сила. Ризик менаџер би требао своју пажњу концентрисати на све ризике, без обзира које су нарави.

Директни, индиректни и временски резултати. Директни резултати настају када опасности или узроци делују на физички објекат резултирајући променом вредности захваћеног објекта. Индиректни резултат се, међутим, јавља као последица директног резултата, али не укључује директни извор опасности. Резултати изложености који се посматрају кроз елеменат времена представљају посебан тип индиректних резултата. Уопштено, временски губици се јављају када се имовина не може користити због директног губитка. Утврђивање ових губитака је доста комплексније од утврђивања директних губитака.
За имовину предузећа постоји више заинтересованих страна. Најчешће су заинтересовани: власници, кредитори који имају хипотеку на имовину или њене делове, добављачи и купци, изнајмљивачи простора или опреме. Свака од заинтересованих страна има различиту величину интереса према физичкој имовини, у зависности од њиховог односа према истој (хипотекарни поверилац има интерес до износа хипотеке, интерес купаца одређен је висином очекиване марже на продатим производима итд.).

Кад предузеће изда финансијско средство, оно се појављује као обавеза у његовом билансу стања, а као средство у билансу стања онога ко га задржава. Предузеће може бити изложено ризику услед задржавања финансијског средства или као резултат издавања финансијског средства. Финансијска средства су легални инструмент који преноси права уговарача, мада се права не односе увек на специфичне опипљиве објекте. Граница која дели физичка средства од финансијских средстава није увек јасна, па разликовање захтева одређена објашњења. Финансијска средства преносе права која су у бројчаном облику коришћењем финансијских термина, као што је право од прихода или право да се купи средство по специфичној цени. За разлику од имовинских права, права преношена финансијским средством не укључују обавезно специфични опипљиви објект. Обичне деонице углавном преносе власничко право у корпорацију, али власник обичне деонице нема директно власничко право на имовину на коју корпорација полаже право. Уместо тога, власници обичних деоница остварују њихово власничко право избором директора корпорације.

Хартије од вредности са којима се тргује на организованом тржишту, чине важну класу финансијских средстава. Организована размена хартија од вредности обезбеђује поуздану методу за куповину и продају финансијских средстава.
 Посматрано из угла малих и средњих предузећа, она у својим билансима имају веома малу заступљеност ових средстава. Посебно је то присутно у земљама где се тржиште капитала налази у почетној фази развоја. У висини реалне тржишне вредности мала предузећа могу емитовати хартија од вредности уз претходну припрему информација за потенцијалне купце, односно улагаче, планирати технику и методе емисије и могућу котизацију на секундарним тржиштима. Техника емитовања није тако сложена да би била препрека развоју акционарства малих предузетника.

Ризици задржавања финансијских средстава се могу анализирати у више етапа. У многим случајевима број етапа има последице на менаџмент ризика, јер се различите методе могу користити за управљање сваком појединачном етапом. Код хартија од вредности појављују се најмање два слоја изложености ризику. Један слој се јавља услед аспеката самог одређеног залога. Други услед фактора који утичу на повраћај хартија од вредности, по могућности укључујући укупни оптимизам инвеститора. За дужничке хартије од вредности, део ризика задржавања хартија од вредности јавља се због специфичног ризика хартија од вредности као што је могући неуспех. Поред тога, ризик камата широко утиче на све хартије од вредности које носе камату.
 Тржишна цена дужничких хартија од вредности је супротно везана за тржишну камату. Цена дужничког хартија од вредности пада када тржишне камате расту и обрнуто. Трајање се често користи ради мерења рањивости цене дужничке хартије од вредности при померањима у каматама. Израчунавање времена трајања за поједина финансијска средства врши се на бази концепта временске вредности новца.

Класификовани биланси стања, признати по Међународним рачуноводственим стандардима, обавезе деле на краткорочне (текуће) и дугорочне обавезе. Обавезе су важне из разлога њихове блиске повезаности са циљевима профитабилности и ликвидности предузећа. У тренутку настанка, обавезе представљају изворе готовине неопходне за континуитет пословања, док у тренутку извршења оне представљају одлив готовине. Усклађивање прилива и одлива је од веома велике важности, без обзира на посматрани временски период. Уколико предузеће преферира претерану опрезност код стварања обавеза, оно се суочава са ризиком смањења стопе зарађивања, тј. не искоришћава у потпуности свој расположиви потенцијал. Претерано задуживање је такође повезано са ризиком краткорочне неликвидности која, ако потраје дуже, може довести до банкротства предузећа.
 Због тога је задатак ризик-менаџера перманентно извршавање тренутних дуговања која су произашла из прошлих трансакција. Измиривање ових обавеза се може извршити исплатама средстава или пружањем услуга.

Продуктивни ресурси предузећа укључују имовину и људске ресурсе. Предузеће трпи губитке који се десе када неко од запослених умре, повреди се или разболи, остари или постане незапослен због других разлога. У недостатку мера ублажавања ефеката ових губитака, забринутост појединог запослених за ове изложености могу допринети смањењу продуктивности, а неретко и угрозити остварење циљева предузећа. Отклањање или смањивање ове забринутости ослобађа енергију запослених која може бити искоришћена за остваривање циљева предузећа. Када ће се обавити трансфер одговорности од појединог запосленика на предузеће? Овај трансфер ће се обавити само за случај да је предузеће ефикасније, мерено висином трошкова, при управљању овим изложеностима од појединачног запослених.
 У подручју здравствене заштите релативна предност предузетника је очигледна, јер је он у бољој позицији у преговорима са даваоцима здравствених услуга. Исти случај је и са животним осигурањем. Предузетник у поређењу са менаџерима великих предузећа, који упошљавају знатно већи број запослених, је у неповољној ситуацији.

Породице се суочавају са изложеношћу њихових чланова ризику из четири разлога: прерана смрт, слабо здравље, дубока старост, незапосленост. Прва три узрока припадају универзалним ризицима који постоје у сваком друштву. Ризик незапослености није универзалног типа зато што захтева постојање односа послодавац-запослени. У великој мери пренос ризика са погођених појединаца и фамилија на послодавце и владе почео се дешавати у току двадесетог века. Растућа индустријализација западних земаља довела је до ослањања породица на приходе од плата, што је створило погодно тло за пренос ризика са породица на предузећа.

2.3. Оперативни ризик
Оперативни ризик је ризик од настанка негативних ефеката на финансијски резултат и капитал фирме услед пропуста у раду запослених, неадекватних процедура и процеса у фирми, неадекватног управљања информационим и другим системима у фирми, као и услед наступања непредвидивих спољних догађаја. Ова дефиниција укључује законски ризик, али искључује репутацијски ризик, правни ризик и системски ризик.

                                       Слика 1. Анализа оперативног ризика
[image: image1.jpg]Opis rizika (2]

Analizai

— prioriteti \
/ Lista rizika (3]

= sw Plan i raspored

e

Kontrola o=s
a—
(] o=

Bazaznanja \
(6] Pracenje i

izvestavanje
< Ucenje (4]





Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 85.
Битно је истаћи да су кључне компоненте процеса управљања оперативним ризиком проактиван приступ управљању и управљање на свим нивоима у фирми. Различита истраживања, су показала да су капитални трошкови за оперативан ризик у фирмама виши од економског капитала за изложености према неким другим врстама ризика (нпр. тржишни ризик или кредитни ризик). Требало би имати у виду да је оперативни ризик веома комплексан и широко распрострањен ризик, обзиром:

· да се налази у свим пословним активностима фирме,

· да узроци његове појаве нису увек видљиви,

· да се може манифестовати самостално, или синергетски са другим врстама ризика који су лакше уочљиви,

· да није увек документован,

· али и да је резултат (не)професионалног понашања менаџмента и запослених у фирми.

Оперативни ризик се може поделити на:

· ризик операција или пословног процеса – као резултат мањкавих или неадекватних процедура које нису пратиле развој фирме или недовољно знање лица које су их припремале и одобравале, или жеље да се остваре што бољи пословни резултати за презентацију стејкхолдерима.

· ризик људског фактора – условљен професионалним понашањем запослених, обимом посла који обавља појединац, криминалним активностима стејкхолдера фирме односно личним одлукама (намерним или ненамерним) менаџмента фирме у своју корист (а не у корист фирме).

· технолошки ризик – односно ризик информационе технологије у фирми, како са аспекта интерних тако и екстерних корисника.

· екстерни ризични догађаји – као што су природне катастрофе, тероризам, ратови и различите криминалне радње.

Можемо констатовати да оперативни ризик има флуидну форму која може бити катастрофалног, растућег, општег и специфичног карактера. Манифестација оперативног ризика зависи од степена развијености активности саме фирме, информационе технологије коју фирма користи и врсте клијената коју фирма опслужује.

Управљање оперативним ризиком, као саставни део управљања ризиком у фирми, је део стратегије и оперативног одлучивања менаџмента фирме. Успешна имплементација процеса управљања оперативним ризиком зависи од расположивих информација и компетенција запослених у фирми. Оперативни ризик је због своје форме присутан у свакој пословној активности фирме, што подразумева следеће претпоставке за ефикасно управљање оперативним ризиком:

· прецизно дефинисана функција управљања оперативним ризиком у смислу улога и одговорности свих учесника у процесу,

· адекватна организациона структура у фирми,

· свеобухватан Оквир за управљање оперативним ризиком. 
Требало би имати у виду да Оквир за управљање оперативним ризиком:

· представља сет смерница и инструмената који ће омогућити фирми да управља оперативним ризиком,

· је динамичка категорија тј. подложна је променама у току времена,

· је усаглашен са важећим законским прописима.

Уважавајући претходно изнето, можемо закључити да структура Оквира за управљање оперативним ризиком има четири нивоа:

· Стратегија –  је основни приступ фирме управљању оперативним ризиком.

· Процес – представљају дневне активности и одлуке везано за управљање оперативним ризиком.

· Инфраструктура – подразумева податке, системе и друге инструменте неопходне у процесу управљања оперативним ризиком.

· Окружење – важно за успешно управљање оперативним ризиком чине професионално и одговорно понашање запослених у превенцији и митигацији оперативног ризика, али и екстерни фактори који могу битно утицати на интензитет деловања оперативног ризика.

Стратегија за управљање оперативним ризиком је основни приступ фирме управљању оперативним ризиком, циљевима, моделима и политикама управљања оперативним ризиком. Први корак за дефинисање стратегије управљања оперативним ризиком јесте утврђивање циљева (у складу са захтевима акционара, сектора за управљање ризиком и законодавца).

Други корак за дефинисање стратегије управљања оперативним ризиком јесте утврђивање учесника у процесу управљања оперативним ризиком. Функција управљања оперативним ризиком у фирми представља прецизно утврђене улоге и одговорности учесника у процесу управљања оперативним ризиком на свим линијама пословања, како би се установила:

· узрочно - последична веза оперативног ризика, 
· ваљаност рада интерне ревизије, 
· ефикасност предузетих мера за превенцију и митигацију ризика, 
· односно одговорност за акционе планове.

Битно је нагласити да је реч о моделу традиционалног управљања, који је хијерархијски уређен систем одговорности, а изградила га је и потврдила савремена пракса у фирмама. На самом врху пирамиде налази се директор, а на дну пирамиде се налазе линијски менаџери. Установљеном организационом шемом је имплементиран систем формалне и суштинске одговорности у два нивоа - линијско и корпоративно управљање оперативним ризиком.

Линијски аспект руковођења се огледа у непосредном праћењу и контроли оперативног ризика како по узроцима, изворима, учесталости, тако и по величини губитка у свакодневном пословању. Корпоративна функција подразумева стандарде и активности које превазилазе ниво пословне линије. Она омогућује доношење одлука које имају упориште у одговарајућим базама података (екстерним и интерним), анализама ризика и трендова на нивоу фирме, разменама искустава и најбоље праксе, које представљају основу за рачунање капиталних трошкова и свеобухватно извештавање топ менаџмента.

Трећи корак за дефинисање стратегије управљања оперативним ризиком јесте утврђивање модела управљања оперативним ризиком на нивоу фирме. Говоримо о два нивоа управљачких токова: 

· одозго на доле – са врха пирамиде на дно пирамиде (линијски менаџери),

· одоздо на горе – са дна пирамиде (линијски менаџери) на врх пирамиде.

Произилази да је цела управљачка структура фирме инволвирана у дневно одлучивање, што природа ризика захтева.
Тродимензионални модел управљања оперативним ризиком показује тачке у којима настаје оперативни ризик, а укључује следеће параметре:

· категорије догађаја оперативног ризика (7 основних) – интерне преваре, екстерне преваре, однос према запосленима у систему безбедности на раду; проблем у односу са клијентима, у пласманима производа и у пословној пракси; штете на физичкој имовини фирме; прекид у пословању и грешке у системима фирме; извршење трансакција, испорука и управљање процесима у фирми;

· пословне, производне и услужне линије (8 линија пословања) – трговина и продаја, плаћање и обрачун, услуге управљања имовином;

· процесе и функције унутар институције и унутар линија пословања.

На крају можемо закључити да се реализација укупне стратегије управљања оперативним ризиком дефинише корпоративним политикама фирме. Елементи политике управљања оперативним ризиком су: 
· поступци и мере за остварење дефинисаних циљева у области управљања оперативним ризиком; 
· активности везане за обезбеђење конзистентне примене утврђених стандарда и алата у свим организационим деловима фирме; 
· активности за унапређење организационе, кадровске структуре и контролних функција у фирми; 
· активности везане за едукацију и лични развој запослених у фирми посебно у сегменту превенције и митигације ризика; 
· активности везане за перманенто усавршавање алата и система извештавања, као и процена очекиваних резултата.

Процес управљања ризиком има следеће фазе:

· идентификација ризика – у свим постојећим (и онима које планира да уведе) производима, активностима, процесима и системима.

· изложеност оперативном ризику – значи процену величине потенцијалних новчаних губитака услед реализације ризичног догађаја и редовно праћење реализације потенцијалног оперативног ризика уз одговарајућу форму извештавања.

· одговарајући контролни оквир – укључује политике, процесе и процедуре за контролу и/или митигацију оперативног ризика.

· анализа примене контролних механизама и њихова ефикасност – фирме су у обавези да периодично врше ревизију постављених лимита ризика и контролних стратегија у складу са одговарајућим ризичним профилом своје фирме.

· анализа ризика који преостају – како би фирма могла континуирано да послује, без обзира на реализацију ризичног догађаја.

Битно је нагласити да структура процеса управљања оперативним ризиком, као саставног дела процеса управљања ризиком фирме, мора бити сигурна, ефикасна и економична за фирму, стога се модели управљања ослањају на:

· базе података,

· системе контроле и извештавања,

· моделе за мерење изложености оперативном ризику,

· подршку информационих система.

На крају, можемо констатовати да је успех у управљању оперативним ризиком директно повезан и са начином на који сви запослени разумеју и осећају овај процес.
2.4. Финансијски ризик
Финансијска теорија, сходно претходно наведеном, посматра ризик као девијацију неочекиваних исхода услед колебања финансијских променљивих, које резултирају новчаним губитком за привредни субјект. У суштини финансијски ризик је ризик који се односи на новац, односно на могуће губитке на финансијском тржишту (нпр. због промене девизног курса, због промене каматних стопа, због промене цене берзанске робе, итд.). У пракси се привредни субјекти најчешће сусрећу са тржишним, кредитним и пословним ризиком, који има ефекат и на привредни субјект (најчешће банку) и на њихове пословне партнере односно клијенте (који су корисници производа и услуга). Деловање поменутих ризика је некада самостално, а некада синергетско.

Суштина је да се последице изложеностима овом ризику не могу у потпуности предвидети од стране привредног субјекта (укључујући и финансијску институцију) у случају различитих економских и финансијских криза. У последњих 20-ак година значајне иновације на светском финансијском тржишту су довеле до крупних промена у пословању. Технолошки напредак, јака и изражена конкуренција, као и излазак из локалних на регионална и међународна тржишта, с једне стране, и повећани захтеви клијената за новим, флексибилнијим производима, нижим ценама, с друге стране, су довеле до повећаног значаја и потреба разумевања ризика, као и даљег развоја алата за мерење, управљање и контролу ризика.

                                                     Слика 2. Покретачи ризика

Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 94.
Глобализација светског тржишта капитала, резултира тиме да често приликом избијања криза у једном регионалном подручју долази до ширења на друга подручја. Такође, криза на једном сегменту тржишта, доводи до појаве кризе у другим сегментима тржишта. Стога можемо рећи да је појава глобалних криза наметнула потребу да се са још већом пажњом приступи управљању, односно моделирању и контроли ризика у кризним ситуацијама.

Финансијски ризик је ризик који се односи на новчани губитак односно могућности губитка на финансијским тржиштима. Фактори који утичу на појаву ризика са којима се суочава неки привредни субјект и његове пословне активности су:

· спољашњи (екстерни) - категорије екстерних фактора су: економско, правно, технолошко, еколошко, социолошко и демографско окружење. Окружење у коме послује привредни субјект може бити на нивоу гране или тржиште, непосредно, интергранско, националне привреде и међународно.

· унутрашњи (интерни) – као што су на пример: дефинисана стратегија раста, креирана ситуација у привредном субјекту, профил досадашњег раста, кадровски потенцијал и мотивација, географска дисперзија активности, адекватност производа који се нуди, савременост опреме која се користи за производњу, итд.

Слика 3. Финансијски ризици

Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 96.
Уколико кренемо даље да их анализирамо, можемо их категорисати на:

· пословне ризике - пословни ризик је ризик који привредни субјекти преузимају на себе како би остварили новчани добитак (нпр. технолошки ризик, ризик успешног оглашавања производа, ризик успешног пласирања производа, финансијски ризик, итд.).

· опште ризике - општи ризик је ризик над којима привредни субјекти немају директну контролу (нпр. правни ризик, ризик државе, стратешки ризик, итд.). Можемо рећи да је општи ризик непредвидив и да не постоји адекватна заштита од њега.

3. СТРАТЕГИЈЕ УПРАВЉАЊА РИЗИКОМ ПРЕДУЗЕЋА
3.1. Апетит фирме да преузме ризик
Један од најважнијих изазова за менаџмент данас је установљивање апетита ризика предузећа. Постојећа економска неизвесност и генерално комплексно бизнис окружење створили су потребу за постојањем снажног система који омогућава менаџменту да процени и управља ризицима и очува поверење у успех члановима управних одбора, инвеститорима, регулаторним телима и агенцијама за рејтинг. Одређивање апетита ризика захтева јасну артикулацију приступа компаније ризицима, укључујући природу ризика, ниво ризика с којим компанија жели да се носи и жељени баланс ризика и користи. Покретање пословања било које величине подразумева избор између више алтернатива, и циљ менаџмента предузећа или управног одбора ће бити да усклади ефекат својих одлука, у највећој могућој мери, са апетитом ризика и да прати последице те своје политике кроз свакодневно пословање.

Повећавање прихода пословањем у прихватљивим границама ризика, јасно, није нов концепт. Оно што се променило је чврст и свеобухватан приступ управних одбора компанија при идентификовању, мерењу и управљању неизвесностима везаним за стратешке, финансијске, оперативне ризике и ризике у вези са рискантним догађајима (удесима).

3.1.1. Дефинисање апетита ризика
Дефинисање апетита предузећа за ризике треба посматрати као једну од кључних одговорности њеног руководства. Без одговарајуће дефинисаног апетита ризика, компаније могу да гравитирају ка крајности претерано великог апетита ризика или, још чешће, превише ограниченог апетита ризика, што смањује способност предузећа да ствара профит.

Дефинисање и артикулисање апетита ризика је компликована активност, која захтева пажљиво одмеравање многих динамичких фактора и балансирање различитим становиштима. Различите организације имају различите капацитете ризика, који су одређени својственим карактеристикама и способностима фирме (нпр. финансијски положај, власништво, зрелост за управљање ризиком, итд).

Различити кључни актери у пословању имају различите ставове о томе шта представља прихватљив ниво ризика за предузеће (нпр. перспектива акционара се разликује од менаџерске, гледишта купаца, запослених, итд.). Апетит ризика се чак може разликовати између посебних пословних функција или јединица у оквиру истог предузећа (нпр. продајног тима и одељења интерне ревизије). На крају, као и у случају пословне стратегије, апетит ризика треба редовно преиспитивати како би се осигурало да су трендови и неочекиване промене на тржишту, макроекономској и геополитичкој средини узете у обзир. 
Приликом постављања апетита ризика, корисно је пажљиво испитати потенцијални утицај одређених ризика. Ово може помоћи да се идентификују врсте ризика за које предузеће нема апетит или има веома ограничен апетит, на пример, ризици који могу угрозити репутацију, кредитни рејтинг предузећа, вредност акција или ризици који могу имати штетан утицај на безбедност купаца. Када је изражен јасно, апетит ризика требало би да понуди смернице о томе које врсте и степен ризика су пожељни за предузеће. Најбоље се изражава као комбинација квалитативних стања и метрике. Он обично описује жељени профил ризика, категорије прихватљивих ризика, који се ниво ризика сматра подношљивим, и варијабилност у резултатима перформанси које ће предузеће бити спремно да прихвати у постизању својих пословних циљева. 
Дакле, дефинисање и објављивање апетита ризика омогућава да ризик постане део пословног стратешког и оперативног доношења одлука и ће ризик релевантим фактором за све различите делове предузећа.

Менаџмент предузећа мора да преузме водећу улогу у дефинисању апетита ризика. Постоји динамичан однос између апетита предузећа за ризике и пословне стратегије. Предузеће мора да преузме одговарајући ниво ризика који ће му омогућити да оствари своје стратешке тежње, а исто тако, будући стратешки планови треба да укључе ризике који су сразмерни способности предузећа да сноси ризик. Виши менаџмент је у најбољој позицији да надгледа ову динамичку равнотежу. С обзиром да је значајна подршка менаџмента у пажљивој процени капацитета ризика предузећа неопходна, одозго-надоле приступ је најбољи начин да се осигура да тежње високог менаџмента у погледу будућности предузећа буду узете у обзир.

3.2. Уклапање ризика у пословну културу фирме
3.2.1. Појам и карактеристике пословне културе
Теоријске расправе и емпиријска истраживања већ дуго указују на значај културе, културних разлика и културних вредности за економски и социјални развој и напредак у свету. Очито је да историја и географија нуде много примера о успеху, преображају и напретку неких друштава са специфичним културним вредностима, док истовремено, на истом простору и у истом времену, постоје друштва чије културне вредности продукују сиромаштво, економско и технолошко заостајање, као и неповољну климу за привредни раст и развој. Економија и социјални односи су део културе, виши и сложенији део укупне културе савременог друштва. Овај став произилази из чињенице да је рад основа културе, те да култура, истовремено, унапређује и трансформише рад. Њихов узајамни однос, повезаност, условљеност и подстицај представљају основу стваралаштва и напретка сваког колективног субјекта у друштву и друштва у целини.

Посматрајући културу у оквиру једне цивилизације, увиђамо да је она нераскидиви део једног друштва. Првобитни појам културе, везује се за латински термин cultus, што значи неговање или обрађивање, а углавном се употребљава за човекову улогу у преображавању природе. Касније се тај смисао пренео на свако усавршавање, тј. култивисање не само природе, него и човека. Овај појам у себи садржи два аспекта:

· материјалну културу – сва достигнућа човека у овладавању и коришћењу сила природе;

· духовну културу – систем човекове спознаје природе и друштва, свог људског бића, ширину мисаоног хоризонта. 

Из овога можемо закључити да је култура скуп свих однегованих прогресивних тековина људског друштва у области његовог материјалног и духовног развоја. Цивилизација је све оно што је човек као друштвено биће створио на путу свог историјског развоја (позитивно или негативно), а култура је оно што је човек одабрао и неговао као проверену вредност, коју усавршава, негује и оставља за потомство.

Културу је у једном друштву лакше препознати него дефинисати јер се састоји од низа комплексних фактора који су уграђени у уверења и начин живота људи. Укус и преференције људи према храни и пићу, представљају научене одговоре који се веома разликују од културе до културе. Такође, преференце према бојама су културолошки условљене. На пример, бела боја је на западу често доживљена као боја која представља чистоту, док се у Азији сматра бојом која представља смрт. Или црвена боја, која је популарна у многим крајевима света и често означава страст, плодност ... , међутим, у неким афричким земљама она означава болест и смрт. Како не постоји инхерентан атрибут који носи било која боја спектра, јасно је да све могуће асоцијације и перцепције у вези боја, потичу од култура.

Култура је значајан фактор и базична организациона особина предузећа која се препознаје по високи учинцима и иновативним стратегијама. Култура је стечено знање и искуство које људи користе у развоју свог друштвеног понашања. Шире посматрано, култура се обично дефинише као основни вредносни оквир који усмерава понашање појединаца. Огледа се у начину на који перципирају уочене догађаје, личне интеракције, као и одабиру одговарајућих понашања у конкретним социјалним ситуацијама. Култура свој живот манифестује у контексту социјалних институција, породице, образовања, религије, власти и пословних институција, те културни оквир обухвата објективну реалност која се рефлектује кроз друштвене институције и вредности. 

Међутим, пошто култура укључује како свесне тако и несвесне вредности, идеале, ставове и симболе који обликују људско понашање, култура укључује и субјективну реалност рефлектовану у личним, али социјално предиспонираним веровањима и понашањима.

Ипак, култура представља појам који у социологији и антропологији још увек нема конзистентну дефиницију. У данашњој литератури се може наћи преко сто дефиниција културе. Услед чињенице да је појам културе комплексан и свеобухватан чини се да сваки истраживач има сопствену дефиницију. Оно око чега постоји сагласност је да култура представља „начин живота“, усвојен од групе људских бића, која се преноси са генерације на генерацију и састоји се од научених одговора на ситуације које се понављају.

Без обзира коју дефиницију културе преферирамо, функције друштва се не разликују много међу државама јер свако мора да једе, има смештај, посао, новац, одећу, партнера, успех, каријеру, статус, социјално признање, понос, удобност, мир, утицај итд. Ово су све циљеви појединаца свуда на свету. Релативни однос времена и енергије уложене појединачно у сваку од ових активности може се мењати, али активности остају исте. Оно што је значајна разлика међу културама је како се остварују ове активности. Због тога, култура не само да предиспонира појединце према неким понашањима, него и елиминише друга, те у ширем смислу култура ствара репертоар понашања и вештина.

Пословна култура је део опште културе. Једна од кључних детерминанти опште културе јесте породица. Појам култура не можемо свести на прости маниризам. Исто тако, пословну културу не можемо свести на пословну комуникацију или још ужи оквир пословне преписке. Као што култура вуче своје корене из најдубљих темеља историје човека, из његове друштвености и његовог односа према природи, тако и пословна култура произилази из опште културе. Изведен из општег појма културе, појам пословна култура можемо дефинисати као део опште културе, као способност људи да своје односе хумано уреде, те да свој однос према природи ускладе са општим природним законима с циљем остваривања слободе и ненасиља. Живети у хармонији са природом и уз уређене социјалне односе, те бити способан пословати са другим људима, два су основна обележја пословне културе.

Човек се рађа као јединка, али одраста у друштву, својим рођењем постаје део одређене друштвене заједнице, долази под утицај одређених друштвених и социјалних околности. Беба која се роди у неком племену у Африци постаће чобанин, ловац или ће радити домаћинске послове кад одрасте, а бебе рођене у Европи бираће између пет стотина најфреквентнијих занимања.
 Социјализација је само део човекове културе, само један њен аспект. Однос према природи и утицаји који настају деловањем околине на човека и човека на околину представља други важан аспект сваке културе, а посебно пословне. 

Поставља се питање да ли је приоритет пословне културе у социјализацији или у односу човека према природи. На први поглед је јасно да се ради о лажној дилеми, али ако погледамо савремене радове о пословној култури, видећемо да се однос човека према природи знатно занемарује, а у неким приступима и потпуно искључује. Савремена економска и пословна динамика тражи све већу отвореност, слободу и либерализам свих економских субјеката. То подразумева висок степен поверења или социјалног капитала, односно покреће дилему о односу између економије и етике. Све је већи интерес за истраживањем културних разлика иако су глобализација и интернационализација узели маха. Просто је неминовно уважавати и прилагођавати се различитим културама, управљати њима, али и утицати на њих. Многе велике и моћне компаније попут TNK (MNK) су мењале и утицале на избор потрошача, мењање њихових навика и преференција. Поставља се питање да ли се ослонити на своју моћ и игнорисати културне специфичности или им се у потпуности прилагодити? Јединственог одговора нема. 
Управљање културолошким разликама може бити доста скупо, захтевно, а фирма мора обавити различите анализе којима би се одбио однос позитивних и негативних ефеката културног прилагођавања и истраживања. Некада је за фирму и њен пословни циљ од изузетног значаја усклађивање са иностраним амбијентом као предусловом за испуњење стратешких циљева - тада би се она определила за детаљно крос-културално истраживање и прилагођавање. У зависности од циљева различите фирме ће се определити за различите стратегије, али сваку од њих неће заобићи утицај специфичности датог иностраног тржишта. Негде ће он бити изузетно јак са наглашеним културним обележјима и снажном улогом и моћи потрошача: „Ургентно морамо да смањимо утицај и импликације контроле потрошача“, Jim Giengel, Procter&Gamble.

Данас су присутна два паралелна процеса: 

· уједначавање, приближавање различитих култура, стварање тзв. „глобалне културе“ и 

· све већи акценат на истицању специфичости појединих култура, истицање онога по чему су поједине културе јединствене и по томе препознатљиве. 

Различита су схватања теоретичара и економиста који од ова два процеса доминира и који ће у будућности узети превагу. Пракса је показала да упркос интеранационализацији и интеграцији, велики број земаља, где је набољи пример ЕУ, нестају, мењају се али и настају нове државе баш због културних (религиозних, етничких) диференцијација, а све више и тензија. 

Култура је начин на који људи живе заједно у једном друштву које је под утицајем религије, породице, како се односе према стварима, према људима, њихов поглед на свет, њихове идеје, филозофије, то је скуп принципа, веровања по којима се једно друштво разликује од другог. Као производ духовне културе јављају се предмети, уметнички предмети и дела попут музичких, књижевних и дела примењене уметности који карактеришу уједно и епоху у којој су настали.

Табела 1. Компаративна анализа карактеристика појединих култура
	Карактеристике
	Културе ниског контекста (индивидуалне)
	Културе високог контекста (колективне)

	Комуникација и језик
	директно, експлицитно
	индиректно, имплицитно

	Присност у пословању
	неформално руковање
	формално руковање и загрљај

	Облачење и појава
	облачење по слободном избору и укусу, разноликост
	облачење као статусни симбол, религиозна правила

	Храна и навике у исхрани
	храна је неопходна; фаст фоод
	исхрана је догађај, ритуал

	Крајњи циљеви
	новац (време = новац)
	персонални односи (време = пријатељство)

	Породица и пријатељи
	језгровита,самосталност
	проширена, брига спрам других, лојалност, поштовање одраслих

	Вредности и норме
	независност, супростављеност и борба
	група, тим, хармонија

	Веровања
	прихватање изазова, контрола судбине
	поштовање ауторитета, прихватање судбине, правила

	Учење
	логика, изналажење решења за сваки проблем, секвенцираност
	прихватање потешкоћа, холистичка схватања

	Посао и радне навике
	„брзо прионути на посао“,награде на основу успеха, посао има вредност
	„прво се спријатељите па онда пређите на посао“, награде по основу статуса, посао је „морање“


Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 115.

Једна од најбитнијих карактеристика културе је њена диференцираност - припадници две различите културе ће имати другачије ставове о истој ствари, другачије ће реаговати у истоветним ситуацијама, другачије ће располагати истим дохотком. Ова карактеристика има директне импликације на успешност реализације иностраног пројекта. Још једна од основних карактеристика културе је да, међународне операције и постројења матичне компаније задржавају обележја националног, а попримају културна обележја државе у којој су лоцирани. Ово потврђује мноштво тзв. трансплант компанија, које су велике јапанске корпорације – од почетка осамдесетих година до данас основале у Америци и Европи. 

Основни елементи сваке културе јесу језик, религија и етничка припадност. То су елементи који имају највећи утицај на међународно пословање и могу некада бити велике препреке и узроци неуспеха. Иако се чини да је религија некада имала далеко већи утицај на привредни живот уопште, не сме се заобићи чињеница да религиозне институције данас итекако битно утичу на економска збивања негде посредно намећући друштву кодексе понашања, продирући и мењајући свест друштва, а негде и директно забрањујући или одобравајући нпр. увођење нове технологије, стратегије уласка итд.

Један од највећих проблема у међународној трговини је превазилажење језичких баријера.
 Оне долазе до изражаја при преговарању, адвертајзингу, обележавању производа, brand name-у, учешћу на разним сајмовима, изложбама, ПР-у итд. Дакле, у свим битним сферама целокупног спољнотрговинског пословања језику и адекватном комуницирању се мора посветити посебна пажња. 

Данас постоји висе од 200 различитих језика и преко 3000 различитих језичких варијанти. Чак се ни једна половина земаља света не сматра језички хомогена. У неким земљама постоји и до неколико стотина различитих језичких варијанти (Индонезија као типичан пример). Неки језици, пак, иако су слични, скоро идентични, у различитим земљама различито ће се употребљавати; неке речи ће се другачије изговарати или писати, па и значити (типични примери су енглески и амерички или немачки и аустријски). Језик зато треба схватити као начин размишљања, систем вредности једног друштва. Учење језика подразумева учење једне културе.

Иако се у многим земљама користи енглески језик као универзални пословни светски језик, па чак и у многим азијским земљама ипак економски експерти не говоре о глобализацији адвертајзинг језика. У Јапану, на пример, позајмљене енглеске речи имају само симболичко значење,а јапанска култура и традиција су усађене у њих. Свака земља има нека своја правила понашања и тумачења појединих гестова, али генерално можемо рећи да се Исток више служи невербалним комуницирањем него Запад и да су највеће диференцијације управо измену њих. И у овом погледу стручњаци праве разлике између два типа културе: култура блиског и култура дистанцираног комуникативног контакта. Културе блиског комуникативног контакта су карактеристичне за Средњи исток, Индонезију, Латинску Америку, Јужну и Источну Европу и одликују се високим степеном присности (блискости), док су културе дистанцираног комуникативног контакта карактеристичне за Северну Америку, Северну Европу, неке азијске земље. Тако је на пример, пољубац у образ, нормална појава код Руса и Арапа, Француза и Латино- Американаца, као и држање за руку на улици, док би то било шокантно за Англо-Саксонце или Азијате.

У Јапану и Кореји се пак користе други гестови при поздрављању и исказивању поштовања - они се поклањају једни другима и дубина поклона зависи од висине поштовања које се жели исказати. Присност која се исказује очима, погледима је у муслиманским земљама незамислива измену мушкарца и жене, док се у англо-саксонским културама подразумева јер тиме исказује спремност, вољу и заинтересованост.

Арапи често гледају свог саговорника право у очи јер сматрају да су очи огледало душе, а да је веома важно знати душу онога са киме се послује. Насупрот њима, Јапанци уче своју децу у школама да не гледају своје учитеље право у очи већ да им поглед буде до нивоа њиховог врата, тиме она исказују поштовање према старијима. Они такође настоје да своје емоције попут љутње, негодовања и жалости или среће задрже за себе, не одајући се било којим гестом. 

Французи су познати по својој отворености и искрености и за њих је потпуно природно гледати саговорника право у очи; то је карактеристично за и Американце и остале Европљане. За Французе је тотално нормално насмешити се из учтивости као што то раде Енглези - то одражава неискреност. 
Осмех пак може бити знак одобравања, сатисфакције, али и постиђености, а у неким земљама неће имати никакво значење. Покрети главом такође имају различито значење у различитим земљама. Климање главом горе-доле, што у већини земаља има значење потврде или „да“ у Бугарској и Грчкој значи негирање. У Малезији и исламским земљама глава је извор духа и интелигенције и зато је неприкосновена, а у западним земљама је сасвим нормално помазити дете по глави. „Никада немојте додирнути Тајланђана по глави или пренети неки објекат преко ње - она је света.

3.2.2. Уклапање ризика
Данашња предузећа треба да укључе разматрање ризика као саставног дела стратегије развоја. Процена стратешког ризика треба да се врши на нивоу управног одбора, а њен резултат треба да се користи као кључни фактор у формирању одговарајуће пословне стратегије. То може да се уради на два начина: коришћењем резултата процене ризика при стратешком избору опција и подршком при доношењу одлуке о томе које ризике предузеће прихвата и њима управља.

У постављању стратегије пословања, менаџмент често разматра велики број различитих планова које би могао да усвоји како би остварио своје стратешке циљеве. С обзиром на степен разноликости у данашњем глобалном пословном окружењу и велики број доступних опција за фирме (нпр. финансије, ресурси), степен пословног ризика придружен свакој опцији може бити драматично другачији и самим тим критичан у избору оптималног плана. Стога изгледа да је рационално да се укључи разматрање ризика и њихових последица у односу на очекиване користи приликом одабира одговарајуће стратешке опције. Ако ризик предвиђен стратешким планом није у складу са апетитом ризика предузећа, стратешки план може бити потребно мењати или ставити га ван снаге и заменити другом опцијом плана са компатибилнијим нивоом ризика.

Специјализоване идејне радионице помажу да се идентификују и размотре потенцијални ризици повезани са различлитим стратешким опцијама. Одговарајући алати и технике (квалитативне и квантитативне) за процену ризика помажу у одређивању вероватног утицаја ових ризика на пословање и омогућавају да се направи поређење између различитих опција са циљем подршке доношењу одлука. Неке од тих техника могу бити укључене да помогну у предвиђању одговора конкурената на различите стратешке опције размотрене од стране менаџмента предузећа.
 Ово омогућава избор ризика које треба узети у обзир када је оптимална стратешка опција изабрана и дизајнирана. Поред тога, предузећа би требало да почну да посматрају управљање ризиком као стратешку могућност. Одлуку о томе које је ризике најбоље задржати и којима ће управљати само предузеће, за разлику од ризика пренетих на трећа лица, треба посматрати као кључни аспект стратегије предузећа.

Врсте ризика којима се најбоље управља интерно су оне за које предузеће има најбоље могуће интерне способности да њима управља и-или поседује ефикасне интерне хеџинг механизме који би требало да апсорбују утицај тих ризика у случају да се материјализују.
 Преузимање и управљање овим ризицима интерно је још потребније ако се било које доступно решење за преношење ризика сматра релативно неефикасним и непоузданим. Суочавање са правом врстом ризика – онима за чије је управљање предузеће у најбољој позицији – може да оствари уштеду избегавањем непотребно високих трошкова преноса и оствари ефикасност кроз супериорно унутрашње управљање ризиком. Након процене ризика повезаних са стратешким опцијама пословања и прихватања ризика за које је фирма у најбољој позицији да њима управља, предузеће је у стању да направи интелигентне стратешке одлуке и користи ризике у циљу реализације профита.

3.3. Организациона структура за управљање ризиком
Избор за организациону структуру менаџмента ризиком врши се између централизоване или децентрализоване структуре, слика 4. PM (Program Manager) као руководилац пројекта или менаџер ризиком врши избор одговарајуће структуре. Код централизоване организације PM формира тим, којим он руководи, и који је одговоран за све аспекте даљег менаџмента ризиком. Ова концепција умањује одговорност за ризик појединца јер одговорност прелази на тим, а најбоље је ову концепцију користити у почетној фази процене ризика тј. припреми за ризик. Рад у овој фази састоји се у дефинисању оквира рада, прикупљању информација о предмету анализе, обради података и дискусији о евентуалном проширењу чланова тима. Са друге стране, свака централизација менаџмента ризиком води ка погрешним и непотпуним проценама, конфузији и трошењу ресурса.
Код децентрализоване концепције степен децентрализације зависи од степена поделе одговорности за менаџмент ризиком. Код ове структуре постоје тимови за процену ризика (Integrated Product Teams), сваки у својој области (језгро тима сачињавају најчешће представници следећих функција и сектора: маркетинг, производња, технологија, набавка, контрола квалитета и продаја а по потреби врши се и проширење члановима из других функција: логистика, постпродаја, право итд), који су носиоци процене ризика и носиоци одговорности за ризик. У оквиру ових тимова постоји потреба за дефинисањем руководиоца тима који је уједно и члан водећег тима за менаџмент ризиком.
 У процесу менаџмента ризиком морају се укључити и спољни уговарачи (Prime and Support Contractors) који врше процену сопственог ризика и укључују га у укупну процену ризика.
Слика 4. Организациона структура за менаџмент ризиком

Извор: Вујовић, Р., Управљање ризицима, Универзитет Сингидунум, Београд, 2009. стр. 84.
Кординатор менаџмента ризиком асистира PM-у у процесу менаџмента ради успешније имплементације и избегавања појединих проблема. За координатора се бирају искусни и обучени менаџери и они у суштини представљају „официра за везу“. Ову дужност кординатор треба да обавља поред своје основне дужности чиме се још једном потврђује да је менаџмент ризиком интегрални део укупног менаџмента. У општем случају кординатор менаџмента је уједно и вођа тима за менаџмент ризиком а његова основна улога као кординатора је организовање састанака, обезбеђивање подршке од стране руководства, обезбеђивања услова за рад, упознавање чланова тима са захтевима руководства, праћење резултата, термина и напредовања тима и извештавање руководства. Водећи тим за процену ризика (Risk Management Board) састоји се од представника свих тимова за процену ризика и спољних уговарача како би се осигурала синтеза и имплементација свих одлука у форми погодној за процес доношења одлука. Доношењем одлука на овај начин спречава се самостално доношење одлука у оквиру тимова за процену ризика.
 PM може да ангажује и независну организацију за процену ризика (Independent Risk Assessors) и то за посебне случајеве процене и за посебне захтеве (хардвер, софтвер итд), када у систему не постоје експерти за ту област или када је потребна независна процена. Учешће ове организације је ограничено.
4. ИДЕНТИФИКОВАЊЕ, ПРОЦЕЊИВАЊЕ И ПРЕДВИЂАЊЕ РИЗИКА
Управљање ризиком је централни део стратешког менаџмента и корпоративног управљања било које организације. То је процес којима се организације методично баве ризицима укључујући их у својим пословним активностима са циљем остваривања бенефита на свакој од тих активности понаособ, као и на портфељу свих активности.

Слика 5. Процес управљања ризиком

Извор: Малбашић, С., Управљање ризиком, Машински факултет, Крагујевац, 2009. стр. 103.
Фокус доброг управљања ризицима је идентификација и митигација (регулисање, елиминисање) ових ризика. Његов циљ је да заштити институцију од неприхватљивих губитака, и уједно додатно увећа вредност пословних активности организације.
 Он омогућава разумевање о потенцијалним добрим и лошим странама свих фактора који могу да утичу на организацију. Управљањем ризика се са једне стране повећава вероватноћу успеха, док се са друге стране смањује вероватноћу неуспеха и неизвесност око постизања општих циљева организације. Конкретно у случају банака може се рећи да је циљ управљања ризиком двоструко: унапређивање банчиних финансијских перформанси са једне стране, и осигуравање да компанија не претрпи неприхватљив губитак са друге стране.

Слика 6. Процес управљања ризицима

Извор: Вујовић, Р., Управљање ризицима, Универзитет Сингидунум, Београд, 2009. стр. 95.
Управљање ризиком би требало да буде непрекидан и стално развијајући процес који се провлачи кроз организациону стратегију и кроз имплементацију те стратегије. Он би се требао методично бавити свим ризицима који окружују организационе активности у прошлости, садашњости а посебно будућности.
 

Он мора бити уграђен у културу организације кроз ефективну политику и одређен програм којим руководи највиши менаџмент. Он мора да претвара стратегију у тактичке и оперативне циљеве, додељујући одговорности у организацији при чему би сваки менаџер и запослени били одговорни за управљање ризиком преко дела описа њиховог радних задатака.

Ово даје подршку за одговорност, мерење перформанси рада и награђивање, чиме поспешује оперативну ефикасност на свим организационим нивоима.

Управљање ризиком штити и додаје нове вредности организацији и њеним стејкхолдерима кроз подршке организационих циљева, и то:

· Обезбеђивање оквира пословања за организацију који омогућава одвијање будућих активности на конзистентан и контролисан начин.

· Побољшавање пословног одлучивања, планирања и одређивања приоритета помоћу свеобухватног и структуисаног разумевања пословних активности, волатилности (променљивости) и могућности/претњи.

· Допринос ефикаснијој употреби/алокацији капитала и ресурса унутар организације.

· Смањивање волатилности у несуштинским подручјима пословања.

· Заштита и поспешивање вредности и компанијског имиџа.

· Развијање и подржка људских ресурса и базе знања организације.

· Оптимализовање оперативне ефикасности.

4.1. Идентификација ризика
Идентификација ризика представља процес идентификовања изложености неке организације неизвесностима. Ово захтева добро знање организације, тржишта у коме она послује, законског, друштвеног, политичког и културног окружења у коме она постоји, као и развоја доброг разумевања њених стратешких и оперативних циљева, укључујући факторе који су критични за њен успех и претње и повољне прилике повезане са остваривањем тих циљева.

Идентифи кацији ризика треба прићи на методичан начин да би се обезбедило да све значајне активности унутар организације буду идентифи коване, као и да сви ризици који проистичу из тих активности буду дефи нисани. Све пропратне волатилности које прате ове активности би требало адекватно идентифи ковати и категорисати. Пословне активности и одлуке се могу класификовати на бројне начине, а примери за то су:

Стратешке – Оне се баве дугорочним стратешким циљевима организације. На њих утичу разни аспекти, попут расположивости капитала, политички ризици и ризици везани за неку земљу, законским и регулаторним променама, репутацијом и променама у физичком окружењу.

· Оперативне – Оне се баве свакодневним питањима са којима се суочава организација током својих напора остваривања њених стратешких циљева.

· Финансијске – Оне се баве ефективним менаџментом и контролом финансија организације као и последицама спољашњих фактора попут доступности кредита, девизних курсева, кретања каматних стопа и изложености осталим тржишним чиниоцима.

· Управљање знањем – Оне се баве ефективним менаџментом и контролом ресурса знања, његовим стварањем, заштитом и преношењем. Спољашни фактори могу укључивати неовлашћено коришћење или злоупотребу интелектуалне својине, конкурентске технологије, и сл. Интерни фактори могу укључивати системске недостатке и мањкавости као и губитак кључног особља.

· Усаглашеност – Оне се баве питањима попут здравља и безбедности, еколошких питања, заштите клијената, политика/пракси запошљавања и регулаторних питања.
Иако идентификација ризика може бити извршена од стране спољних консултаната, интерни приступ са добро повезаним, доследним и координисаним процесима и средствима ће вероватно бити ефективнији. Интерно спровођење процеса управљања ризиком је од суштинске важности за сваку институцију.

4.2. Дескрипција ризика
Циљ описа ризика је да се презентују идентификовани ризици у једном структуираном формату, на пример, коришћењем табеле. Табела описа ризика може бити коришћена за олакшавање описивања и процене ризика. Употреба добро осмишљене структуре је неопходна ради осигуравања свеобухватне идентификације ризика, описивања и процене процеса. Преко разматрања последица и вероватноће сваког од ризика наведеног у табели, требало би да буде могуће задавање приоритета кључним ризицима који би требали да буду анализирани детаљније.

Табела 2. Опис ризика
	1. Назив ризика
	

	2. Опсег ризика
	Квалитативан опис догађаја, њиховог обима, типа, броја и зависности

	3. Природа ризика
	Нпр. стратешка, оперативна, финансијска, везана за знање или усаглашеност

	4. Стејкхолдери
	Стејкхолдери и њихова очекивања

	5. Квантификација ризика
	Значајност и вероватноћа

	6. Толеранција ризика/склоност ка ризику
	Потенцијал губитка и финансијски утицај ризика
ВаР- вредност која се ризикује
Вероватноћа и обим потенцијалних губитака/добити
Циљеви контроле ризика и жељени ниво перформанси

	7. Механизми регулисања & контроле ризика
	Примарни начини преко којих се ризик тренутно регулише
Нивои поверења у постојећу контролу
Идентификација протокола за праћење и надзор


	8. Потенцијалне акције за унапређивање
	Препоруке за смањивање ризика

	9. Развој стратегија и пословних политика
	Идентификација функције која је одговорна за осмишљавање стратегије и политике


Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 128.
Дескрипција ризика повезаних са пословним активностима и одлучивањем може бити категорисано као стратегијска, пројектна/тактичка, оперативна. Важно је да се управљање ризиком укључи на концептуалном стадијуму пословања, као и током трајања датог проблема у фирми.
4.3. Предвиђање ризика
Процењивање ризика може бити квантитативно, полу-квантитативно или квалитативно у погледу вероватноће појављивања и могућим последицама. На пример, последице како у погледу претњи или опасности (негативне стране ризика, тзв. downside ризика) тако и повољних прилика (повољне стране ризика, тзв. upside ризика) могу бити велике, средње или мале.

Слика 7. Матрица нивоа ризика

Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 133.
Вероватноћа може бити висока, средња или ниска али захтева различите дефиниције у погледу претњи и повољних прилика (табеле 4 и 5). примери су дати у табелама које следе. Различите организације могу користити различита мерила за последице и вероватноће која најбоље одговарају њиховим потребама. На пример, многе организације сматрају да оцењивање последица и вероватноћа као великих, средњих и малих представља сасвим адекватан начин и да се то онда може представити у матрици 3 x 3.
                 Табела 3.  Последице - како за претње тако и за повољне прилике
	Велике
	- Финансијски утицај на организацију ће вероватно премашити X ЕУР.

- Значајан утицај на организациону стратегију или оперативне активности.

- Значајна забринутост стејкхолдера.

	Средње
	- Финансијски утицај на организацију ће вероватно бити између X и Y ЕУР.

- Умерен утицај на организациону стратегију или оперативне активности.

- Умерена забринутост стејкхолдера.

	Мале
	- Финансијски утицај на организацију ће вероватно бити мањи од Y ЕУР.

- Мали утицај на организациону стратегију или оперативне активности.

- Мала забринутост стејкхолдера.


Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 134.
Неке друге организације сматрају да процењивање последица и вероватноћа коришћењем 5x5 матрице даје бољу процену.

                                      Табела 4. Вероватноћа јављања претњи
	Процена
	Опис
	Индикатори

	Висока
(вероватно)
	Вероватно ће се јавити сваке године или више од 25% шансе за јављања.
	- Могућност њеног јављања неколико пута током временског периода (нпр. током 10 година).

- Недавно се јавила.

	Средња
(могућа)
	Вероватно ће се јавити у периоду од 10 година или мање од 25% изгледа јављања.
	- Могућност њеног јављања више од једанпута током временског периода (нпр. током 10 година).

- Постоји ли историја појављивања?

	Мала
(незнатна)
	Није вероватно да ће се јавити током периода од 10 година или мање од 2% изгледа јављања.
	- Није се јавила.

- Није вероватно да ће се јавити.


Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 135.
                                          Табела 5. Вероватноћа повољних исхода
	Процена
	Опис
	Индикатори

	Висока
(вероватно)
	Повољан исход ће се вероватно постићи у року од једне године или више од 75% изгледа јављања.
	Јасна повољна прилика може бити заснована на разумној извесности, и биће постигнута у краћем року захваљујући текућем менаџмент процесу.

	Средња
(могућа)
	Разумни изгледи повољних резултата у року од једне године са 25% до 75% изгледа јављања.
	- Повољне прилике које се могу остварити али које захтевају пажљиви менаџмент.

- Повољне прилике које могу настати у оквиру и преко планираног.

	Мала
(незнатна)
	Постоје неки изгледи повољног исхода у средњорочном року или мање од 25% изгледа јављања.
	- Могућа повољна прилика која још увек није у потпуности испитана од стране менаџмента.

- Повољна прилика за коју је мала вероватноћа за успех, барем на основу постојећих ангажованих менаџмент ресурса.


Извор: Петронијевић, М., Управљање ризиком, Монографија, Висока техничка школа, Нови Београд, 2010. стр. 136.
За анализирање ризика може се користити низ техника. Исте могу бити специфичне за позитивне-упсиде ризике или негативне-доwнсиде ризике или могу бити у стању да се баве са обе врсте ризика. Резултат анализе ризика може бити коришћен за добијање профи ла ризика који даје оцену значајности за сваки ризик и обезбеђује алат за приоритетизирање у митигацији (регулисању) ризика. Овим се рангира сваки идентификовани ризик тако што му се додељује релативна важност.

Овај процес омогућава да ризик буде мапиран подручју пословања које је њиме погођено, описује примарне процедуре контроле које се спроводе и указује на подручја у којима би инвестирање у контроле ризика требало повећати, смањити или прераспоредити. Одговорност помаже осигуравању да буде препознато „власништво“ над ризицима и да су алоцирани одговарајући менаџмент ресурси.

Када је процес анализе ризика завршен, неопходно је упоредити процењени ризик наспрам критеријума ризика који је организација успоставила. Критеријум ризика може укључивати пратеће трошкове и користи, законске захтеве, социо-економске и факторе окружења, бригу стејкхолдера, итд. Евалуација ризика се стога користи за доношење одлука о значајности ризика за организацију и да ли одређени ризик треба да буде прихваћен или регулисан.

Различити нивои унутар организације захтевају различите информације из процеса управљања ризиком. Управни одбор треба да:

· зна о најважнијим ризицима са којима се суочава организација
· зна могуће ефекте одступања од очекиваног опсега перформанси на вредности акција
· осигура одговарајуће нивое свести (о ризицима) унутар организације
· зна како ће организација регулисати неку кризу
· зна важност поверења стејкхолдера у организацију
· да буде сигуран да процес управљања ризиком функционише правилно
· да објави јасну политику управљања ризиком која покрива филозофију управљања ризиком и одговорности за то.
                                            Слика 8. Извештавање о ризику

Извор: Седлак, О., Ћирић, З., Улога менаџмента у управљању ризицима, Анали Економског факултета бр. 20, Суботица, 2008., стр. 107-121.
Организационе јединице требају да: 
· буду свесне ризика који спада у њихово подручје одговорности, могуће утицаје који они могу имати на друга подручја (одговорности) и последице која друга подручја могу имати на њих,
· имају индикаторе перформанси који омогућавају надгледање кључних пословних и фи нансијских активности, напредовање ка остваривању циља и идентифи кацију развоја који захтева интервенције (нпр. предвиђање и буџетирање),
· имају системе који саопштавају одступања у буџетима и предвиђањима по одговарајућој учесталости ради омогућавања предузимања акција,
· извештавају систематски и правовремено виши менаџмент о било којем уоченом новом ризику или неуспеху постојећих контролних мера.
Појединци требају да:

· разумеју њихову одговорност за појединачне ризике
· разумеју како они могу да омогуће непрекидно усавршавање управљања ризиком
· разумеју да управљање ризиком и свест о ризику представљају кључни део организационе културе
· извештавају систематски и правовремено виши менаџмент о било којим уоченим новим ризицима или неуспесима постојећих контролних мера.
Компанија треба да извештава своје стејкхолдере на редовној основи презентујући притом њене политике управљања ризиком и ефективност у постизању постављених циљева. Акционари све више траже од организација да им пруже доказе о ефективном менаџменту организационих не-финансијских перформанси у подручјима попут колективних интереса, људских права, пракси запошљавања, здравља и сигурности и окружења (екологије).

Добро руковођење компанијом захтева да компаније усвоје методичан приступ управљању ризиком који:

· штити интересе акционара,

· осигурава да Управни одбор извршава своја задужења усмеравања стратегије, изградње вредности и праћења перформанси организације,

· осигурава да су установљене управљачке контрола и да функционишу на адекватан начин.

Решења за формално извештавање код управљања ризиком треба да буду јасно наведена и расположива акционарима. Формално извештавање би требало да се позабави:

· контролним методама – нарочито са одговорношћу менаџмента за управљање ризиком,
· процесима који се користе за идентификовање ризика и како се они користе у системима управљања ризиком,
· примарним контролним системима ангажованим за регулисање/управљање значајним ризицима,
· надгледањем и контролисањем система који је у функцији.
Било које значајније мањкавости које нису откривене од стране система, или које постоје унутар самог система, би требало да буду пријављене заједно са корацима који се предузимају за њихово регулисање.

Регулисање (митигација) ризика је процес одабира и имплементирања мера за модификовање ризика. Регулисање ризика обухвата као своје најважније елементе, контролу/ублажавање ризика, али у ширем смислу укључује и, на пример, избегавање ризика, пренос ризика, финансирање ризика итд. Стандарди за управљање ризицима под финансирањем ризика сврставају механизме (нпр. програме осигурања) за финансирање финансијских последица ризика. Сваки систем регулисања ризика би требао да укључује:

· ефективно и ефикасно пословање организације,
· ефективну интерну контролу,
· усаглашеност са законима и прописима.
Процес анализе ризика помаже ефективном и ефикасном пословању организације идентификацијом оних ризика који захтевају пажњу менаџмента. Организације требају да поставе приоритете деловања у смислу контроле ризика, а све према потенцијалним користима за организацију.

Ефективност интерне контроле се односи на степен до кога ће применом контролних мера ризик бити елиминисан или смањен. С друге стране трошковна ефективност интерних контрола се односи на трошкове имплементирања контроле у односу на очекиване бенефите од редукције ризика. Предложене контроле требају да буду мерене у смислу потенцијалних економских ефеката у случају да се не предузму акције, у поређењу са трошковима примене предложених мера, и свакако захтева детаљније информације и претпоставке, неголи су оне које су одмах расположиве.

Најпре, мора бити установљен трошак имплеменатције. То мора да буде израчунато са одређеном мером тачности пошто убрзо постаје полазна линија по којој се мери трошковна ефективност. Мора се такође проценити и губитак који се може очекивати уколико мере не буду предузете, а затим поређењем са резултатима менаџмент мора да одлучи да ли да имплементира мере контроле ризика.

Усаглашеност са законима и прописима није нешто што је остављено вољи. Организација мора да разуме законе који се примењују и мора имплементирати систем контрола ради остваривања поменуте усаглашености. Само повремено постоји одређена флексибилност по овом питању када је трошак смањивања ризика несразмеран том ризику.

Један од метода стицања финансијске заштите од утицаја ризика је кроз финансирање ризика које укључује осигурање. Ипак, треба увидети да неки губици или елементи губитка неће моћи бити осигурани, нпр. неосигурани трошкови повезани са здрављем на раду, безбедности или еколошких инцидената, који могу укључивати нарушавање морала запослених и репутације саме организације.

Ефективно управљање ризиком захтева одређену структуру извештавања и контроле ради осигуравања да ризици буду ефективно идентификовани и процењени, као и да су установљене одговарајуће контроле као одговор на ризике.

Требало би спроводити редовну ревизију усаглашености са политиком и стандардима као и контролу спровођења стандарда ради изналажења могућности за њихово побољшавање. Треба запамтити да су организације динамички ентитети и да функционишу у динамичком окружењу. Промене у организацији и окружењу у коме оне делују морају бити уочене и идентификоване и сходно њима направљене одговарајуће измене у системима управљања ризицима.

Процес праћења би требао да обезбеди гаранције да се примењују одговарајуће контролне мере и активности код организационих активности и да се процедуре у потпуности разумеју и поштују. Промене унутар организације и њеног окружења у коме делује морају се идентификовати и сходно томе извести одговарајуће измене у системима контроле и регулисања ризика.

Сваки процес надгледања и контроле би требао такође да одреди да ли:

· су усвојене мере довеле до жељених резултата,
· су усвојене процедуре и информације прикупљене за извођење процена биле одговарајуће,
· би побољшано знање помогло остваривању бољих одлука и идентификацији оних лекција које би могле да се науче ради будућих процена и управљања ризиком.

4.4. Сагледавање будућег ризика: матрица вероватноће
У процесу анализе ризика врши се обрада сваког идентификованог ризика (утврђивање узрока и последице), анализирају се постојеће контролне мере у систему и врши се квантификација ризика. Квантификација сваког идентификованог ризика подразумева дефинисање квантитативне и квалитативне оцене ризика. Квантитативна оцена ризика подразумева нумерички изражену оцену ризика. Она се изражава преко формуле:

Ризик = вероватноћа појављивања X последица изазвана појавом ризика
Табела 6. Матрица нивоа ризика
	Ниво вероватноће
	Магнитуда опасности

	
	Низак (10)
	Средњи (50)
	Висок (100)

	Висок (1)
	Низак
10 x 1 =10
	Средњи
50 x 1 = 50
	Висок
100 x 1 = 100

	Средњи (0.5)
	Низак
10 x 0.5 = 5
	Средњи
50 x 0.5 = 25
	Средњи
100 x 0.5 = 50

	Низак (0.1)
	Низак
10 x 0.1 = 1
	Низак
50 x 0.1 = 5
	Низак
100 x 0.1 = 10


Извор: Седлак, О., Ћирић, З., Улога менаџмента у управљању ризицима, Анали Економског факултета бр. 20, Суботица, 2008., стр. 107-121.
Вероватноћа појављивања се изражава преко фреквенције догађаја у јединици времена или активности, док се последица изазвана ризиком изражава преко новчане вредности (губитак прихода, цена поправке). На основу добијене вредности ризика врши се његова евалуација (процена). Квалитативна оцена подразумева дефинисање магнитуде опасности, вероватноће настанка ризичног догађаја а затим његово детерминисање.

У пракси се поједини утицаји које изазива ризик на систем не могу квантификовати бројним вредностима (губитак интегритета, губитак поузданости, утицаја у јавности итд.) већ се користи квалитативна оцена, најчешће на основу субјективне процене и користи се у процесу доношења одлуке.
Детерминација ризика подразумева формирање матрице нивоа ризика. Матрица нивоа ризика се користи за процену укупног ризика у систему а на основу: нивоа вероватноће појављивања опасности, величине магнитуде њиховог утицаја и примењених мера за смањивање ризика. Приказана матрица је форме 3x3 са три нивоа вероватноће (Low, Medium, High) и три магнитуде опасности (Low, Medium, High). У зависности од категоризације система матрица може да има и облик 4x4 или 5x5 најчешће због прецизнијег дефинисања магнитуде опасности и нивоа вероватноће (Very Low, Very High).

У оквиру матрице мора се извршити и скалирање ризика, на пример: High (>50 do 100), Medium (>10 do 50), Low (1 do 10). Такође се може у зависности од вредности ризика доделити и приоритети у акцијама. На пример High ризици имају приоритет првог степена тј Medium ризици су другог степена односно Lоw ризици су трећег приоритета итд.

Ризици са вредностима испод 1 могу се третирати као занемарљиво мали, али се морају евидентирати и при наредној процени ризика морају се узети у разматрање. У новом разматрању ризика могу се формирати нови нивои вредности за магнитуду опасности и вероватноћу па ови ризици могу добити на значају.

Евалуација ризика је процес компарације квантификованог ризика у односу на постављене критеријуме како би се дефинисала сигнификантност ризика. Критеријуми сигнификантности могу се поставити из разних углова нпр: трошкова и бенефиција, законских регулатива, социоекономских аспеката, према заштити животне средине, захтевима уговарача, дефинисаним приоритетима, вероватноћи настанка, последицама ризика итд. Излаз из овог процеса представља листа приоритетних ризика.

Контрола ризика, не покушава да елиминише ризик већ се изналазе начини за контролу ризика, односно његове вероватноће и последица по систем. Начини за контролу ризика су: коришћење алтернативног дизајна који обезбеђује смањење ризика, развој паралеленог система који служи за истраживање ризика, агрегатни принцип градње ради лакше измене делова, коришћење модела, симулација итд.

Смањење ризика представља такву управљачку стратегију код које ми вршимо одређене измене у систему, измену концепта, захтева, спецификација и перформанси (смањење маx брзине, смањење радне температуре ...) ради смањења могућности остварења ризичног догађаја и његовог утицаја на систем и околину. На овај начин се елиминишу извори високог и медиум ризика и замењују се са решењима која носе мали ризик.

Задржавање ризика подразумева прихватање ризика ако се појави у систему, и пожељна је стратегија у случају појаве малих ризика. Свакако да задржавање ризика није пожељно за случај појаве великих ризика, односно прихватљиво је само у ситуацији када је вероватноћа појаве великих ризика мала.

Пребацивање или трансфер ризика представља такву стратегију код које ми настојимо да се ослободимо или смањимо ризик тако што ћемо део ризика или цео ризик пребацити на други део система или на другу страну најшчешће уговорну страну. Трансфер ризика је процес релокације или дистрибуције ризика смањујући тако свеукупан ризик. Један од примера је промена хардверских компоненти са софтверским. Код уговорне стране трансфер ризика представља гаранција или формирање фиксних уговора.

Мониторинг система подразумева систематско праћење и евалуацију резултата примењених стратегија и њихово упоређивање са постављеним критеријумима. Активности мониторинга су у директној вези са системом индикатора стања које обезбеђују правовремену и тачну слику стања система. Кључ мониторинга је постављање економских, техничких и планских-временских индикатора за дефинисање тренутног статуса процеса и раних индикатора ризика. У процесу мониторинга ризика формира се извештај RTR-Risk Tracking Report, који дефинише критичне ризике које је потребно пратити. Такође, потребно је формирати Watch List форму која представља скуп планских активности мониторинга.

Промене у окружењу или добијање нових информација из експлоатације, затим појава ризика неидентификованих у фази производње, као и информације из фазе мониторинга ризика утичу на промену првобитне процене ризика у систему. То не мора да значи и измену целокупног процеса менаџмента већ само одређене фазе менаџмента на коју се те нове информације односе. Због тога је неопходно константно информисање о ризику.

Комуникацијом се добијају информације о учесницима тимске анализе, приоритетима и главним циљевима, излазима из појединих фаза односно њиховој бази података о ризицима или начину спровођења анализе. На овај начин обезбеђује се фокусирање процеса менаџмента на приоритетне циљеве и обезбеђује се двосмерни ток комуникације.

Документовање ризика је обавезна процедура у оквиру сваке фазе менаџмента ризиком и сачињавају је сви планови, процене и извештаји. Форме документације зависе од величине и природе система који се разматра, а неки од корисних докумената у процесу менаџмента ризиком су:

· План менаџмента ризиком;

· Извештај о процени ризика (служи као основни документ за доношење одлука);

· Листа приоритетних ризика;

· План изборних стратегија;

· Извештај о мониторингу ризика (стандарни и ad hoc извештаји).
Слика 9. Процес креирања базе података и извештавање о ризику
[image: image9.emf]
Извор: Малбашић, С., Управљање ризиком, Машински факултет, Крагујевац, 2009. стр. 127.

С обзиром да је процес менаџмента стални, текући проблем и готово увек се јавља потреба за кратким ад хоц извештајима, брифинзима и проценом. Такве извештаје је потребно увек сачувати у информациони систем менаџмента ризиком – Risk Management Information System – RMIS. RMIS представља базу података о тренутним и историјским подацима о ризику и користи се као основа за формирање извештаја, слика 16.
 На тржишту постоји одређен број софтвера за менаџмет ризиком са намером да овај процес учине прилично једноставним.
ЗАКЉУЧАК
Потпуно је разумљиво да су предузетници свесни свих ризика пословања, нарочито оних који могу утицати на опстанак или проширење пословања. Циљ управљања предузећем је доношење пословних одлука које ће максимизирати успешност пословања и донети увећано богатство власницима предузећа или власницима деоничарског капитала предузећа. Пословно одлучивање у данашњем високо турбулентном окружењу догађа се у условима неизвесности и ризика. Ипак, предузетници често занемарују ризик, посебно ризик који није лако уочљив; Ризик могу бити и нехотично испуштене речи на ознаци, или може произаћи из претераног обећавања произвођача или продавца . 
Укратко, предузетник би требао исцрпно анализирати изложеност губитку. Само с таквом анализом може заштитити посао од губитка због чистог ризика. Заштиту од могућег губитка тешко је остварити. Разлог томе је што је управљање ризиком више умеће него наука које често пркоси прецизној анализи. Стручно просуђивање има овде главну улогу и односи се на тачно одређивање ризика који могу проузроковати новчане и друге губитке, на процену колико озбиљни могу бити губици и одабир најбољег начина поступања са сваким ризиком.

Фирме су данас изложене многим ризицима. Фирма се стално суочава са ризиком тржишних промена и неизвесности. Процена и предвиђање будућих исхода на тржишту су незаобилазан елемент стратегије сваке организације. Основно питање које организација мора да разрешава је како да заштити своје пословање, ако се тржишна предвиђања не остваре? Који су инструменти заштите за случај остварења неизвесних исхода? Предвиђање на једној страни и хеџинг на другој страни, постали су императив пословања савремене организације.

Менаџмент организације креира њену будућност, раст и развој. Уколико организација континуирано ствара веће приносе у својим билансима, она има добар менаџмент. Добар менаџмент има проактиван приступ у пословању организације. Добар менаџмент антиципира будуће проблеме. Добар менаџмент унапред се припрема за решавање проблема у пословању. Лош менаџмент је одраз неспособности организације да у конкретној ситуацији поступи на прави начин . Код лошег менаџмента уобичајени процеси у пословању претварају се у ризике. Свака пословна одлука лошег менаџмента има особину латентног ризика. Менаџмент доприноси остварењу циља организације. Менаџмент је одговоран за остварење циља организације.

